hotchpotch/miracl-hf-unified huggingface dataset:
ফিফা ১৩
ফিফা ১৩ ইলেকট্রনিক আর্টসের ফিফা সিরিজের একটি ফুটবল গেমস। গেমসটি প্রস্তুত করেছে ইএ কানাডা এবং বিশ্বব্যাপী ইএ স্পোর্টস লেবেলের অধীনে বাজারে ছাড়া হয়েছে। ২০১২ সালের সেপ্টেম্বর মাসে ইউরোপ ও অস্ট্রেলিয়া অঞ্চলে এবং ২০১২ সালের অক্টোবরে উত্তর আমেরিকায় জনপ্রিয় সকল গেম কনসোলের জন্য এটি প্রকাশ করা হয়। এর মধ্যে প্লেস্টেশন ৩ ও এক্সবক্স ৩৬০ সংস্করনে উন্নততর গেম ইঞ্জিন ব্যবহার করা হয়েছে। ফলে এই সংস্করনের গ্রাফিক্সের মান অনেক উন্নত এবং এতে অনেক ধারাভাষ্যকার যুক্ত করা হয়েছে। ইএ এই সংস্করণের নাম দিয়েছে "পরবর্তী-প্রজন্ম"। কম্পিউটারসহ অন্যান্য সংস্করণে পুরানো গেম ইঞ্জিন ব্যবহৃত হয়েছে। নিনটেন্ডো ডিএস সংস্করণে জায়গা সঙ্কটের কারনে অপেক্ষাকৃত কম দল, স্টেডিয়াম, মোড ও পোশাক দেয়া হয়েছে।
পরবর্তী প্রজন্মের গেম ইঞ্জিনে ধারাভাষ্য দিয়েছেন স্কাই স্পোর্টসের ক্লাইভ টাইল্ডেসলি এবং অ্যান্ডি টাউন্সেন্দ। তবে বর্তমান প্রজন্মের গেম কনসোলে মার্টিন টেইলর এবং এলেন স্মিথ সঙ্গ দিয়েছেন।
ফিফা ১৩ এক্সবক্স ৩৬০ এর জন্য কিনেক্ট এবং প্লে স্টেশন ৩ এর জন্য প্লেস্টেশনমুভ সমর্থন করে। এছাড়া এর উইই ইউ সংস্করণে কিছু নতুন স্পর্শ-ভিত্তিক বৈশিষ্ট্য যুক্ত হয়েছে।
এই গেমটিতে ফিফা ১২-এর সব লীগ রয়েছে। এর সাথে যোগ হয়েছে সৌদি প্রফেশনাল লীগ। যা ফিফা সিরিজের ইতিহাসে প্রথম।
গাঢ় হরফে লেখা লীগগুলো ফিফার এই সংস্করণে নতুন।ফিফা ১৩ গেমটিতে ৪৬টি জাতীয় দল রয়েছে। এদের মধ্যে চেক রিপাবলিক এবং প্যারাগুয়েকে পুনরায় ফিরিয়ে আনা হয়েছে। ভারত, ভেনিজুয়েলা এবং বলিভিয়া ফিরেছে ১১ বছর পর। লাইসেন্স চুক্তি না হওয়ার কারণে ক্রোয়েশিয়াকে সরিয়ে ফেলা হয়েছে।
গাঢ় হরফে লেখা দলগুলো ফিফার এই সংস্করণে নতুন।
পেপে (ফুটবল খেলোয়াড়)
কেপলার ল্যাভেরান লিমা ফেরাইরা (জন্ম ২৬ ফেব্রুয়ারি ১৯৮৩) যার ডাকনাম পেপে একজন পর্তুগিজ ফুটবলার যিনি স্প্যানিশ লা লিগার ক্লাব রিয়াল মাদ্রিদ এবং পর্তুগিজ জাতীয় দলে একজন সেন্টার ডিফেন্ডার হিসেবে খেলে থাকেন। তার জন্ম ব্রাজিলের মারসেইওতে। জন্মসূত্রে একজন ব্রাজিলীয় হওয়া সত্ত্বেও তিনি ২০১০ বিশ্বকাপ ও দুইটি ইউরোপিয়ান চ্যাম্পিয়নশিপে পর্তুগালের প্রতিনিধিত্ব করেছেন।
ব্রাজিলে জন্মগ্রহণ করা পেপে তার ফুটবল জীবন শুরু করেন স্থানীয় ক্লাব করিন্থিয়াস এলাগোয়ানোর হয়ে। ১৮ বছর বয়সে তিনি পর্তুগালে চলে আসেন এবং সি,এস, মার্টিমোর সাথে চুক্তিবদ্ধ হন যেখানে তিনি তাদের বি টিমের হয়ে খেলেন। ২০০২-০৩ মৌসুমে তিনি মার্টিমোর মুল দলে উন্নীত হন একজন ডিফেন্সিভ মিডফিল্ডার হিসেবে। পরে ডিফেন্ডার হিসেবে তিনি খেলা শুরু করেন এবং নিজের যোগ্যতাকে সবার সামনে তুলে ধরেন। মার্টিমোকে ২০০৪-০৫ মৌসুমের উয়েফা কাপে কোয়ালিফাই করাতে তার অনবদ্য ভূমিকা ছিল। মার্টিমোর হয়ে তিনি ৩০ টি খেলায় অংশগ্রহণ করেন এবং ১টি গোল করেন।
২০০৪ সালের গ্রীষ্মকালীন দলবদলে পেপে €১ মিলিয়ন ইউরোর বিনিময়ে পর্তুগিজ জায়ান্ট পোর্তোর সাথে চুক্তিবদ্ধ হন। এই চুক্তিতে পোর্তোর তিন জন খেলোয়াড় মার্টিমোতে যোগ দেয়। চুক্তিতে এও উল্লেখ ছিল যে মার্টিমোকে পেপের ভবিষৎ ট্রান্সফার ফির ২০ শতাংশ দিতে হবে।
পোর্তোর হয়ে তার প্রথম মৌসুমে তিনি মূলত তাদের বিকল্প খেলোয়াড় হিসেবে ব্যবহৃত হন। কিন্তু ২০০৫-০৬ মৌসুমে তিনি নিজের জাত চেনান এবং নিজেকে পর্তুগিজ লীগের একজন সেরা ডিফেন্ডার হিসেবে প্রমান করতে সক্ষম হন। তার সয়হতায় পোর্তো পর পর দুইবার পর্তুগিজ কাপ জিততে সক্ষম হয়।
পোর্তোর হয়ে ভাল নৈপুর্নের সুবাদে রিয়াল মাদ্রিদ ২০০৭ সালের ১০ই জুলাই €৩০ মিলিয়ন ইউরোর বিনিময়ে পেপের সাথে ৫ বছর মেয়াদি চুক্তি করে। ২০০৮ সালের ১৫ই মার্চে তার একমাত্র গোলের (আত্মঘাতী) কারনে রিয়াল মাদ্রিদ দেপর্তিভো লা করুণার সাথে ০-১ ব্যবধানে পরাজিত হয়। ৮ মাস পরে তিনি তার ক্লাবমেট জ্যাভিয়ার বালবোয়ার সাথে মারামারিতে লিপ্ত হন।
২০১১ সালের ১২ই জুলাই পেপে রিয়াল মাদ্রিদ এর সাথে চুক্তি নবায়ন করেন যার ফলে তাকে ২০১৫-১৫ মৌসুম পর্যন্ত তাকে রিয়াল মাদ্রিদের হয়ে খেলতে হবে। ২০১১-১২ সালের কোপা দেল রের সেমিফাইনালে তার বিরুদ্ধে ইচ্ছাকৃত লিওনেল মেসির হাত মাড়িয়ে দেয়ার অভিযোগ উঠে। এই ঘটনা নিয়ে স্প্যানিশ মিডিয়ায় অনেক সমালোচনা হলে পেপে দাবি করেন যে ঘটনাটি অনিচ্ছাকৃত ছিল এবং তিনি এর জন্য ক্ষমা চান।
পেপে কখনই ব্রাজিলের কোন যুবদলে খেলেননি। যদিও তার বাবার দাবি মোতাবেক ২০০৬ সালে ব্রাজিলের সাবেক কোচ দুঙ্গা পেপেকে দলে নেয়ার জন্য তার সাথে যোগাযোগ করেছিলেন যদিও তিনি তা নাকচ করে দেন এই বলে যে সে(পেপে) যদি পর্তুগিজ নাগরিকত্ব পেয়ে যায় তাহলে সে খুব সহজেই পর্তুগাল জাতীয় দলে স্থান করে নিতে পারবে। ২০০৭ সালের আগস্ট মাসে তিনি পর্তুগালের নাগরিকত্ব পান এবং ৩০এ আগস্ট তিনি পর্তুগালের জাতীয় দলের জন্য ডাক পান। এর ৪ মাস পরে উয়েফা ইউরো চ্যাম্পিয়নশিপের বাছাইপর্বে ফিনল্যান্ডের বিপক্ষে তার অভিষেক ঘটে।
২০০৮ সালের ইউরো কাপের প্রত্যেকটি খেলায় তিনি প্রথম একাদশে ছিলেন। এই টুর্নামেন্টে তিনি তুরস্কের বিরুদ্ধে জাতীয় দলের হয়ে নিজের প্রথম গোলটি করেন।
২০১০ ফিফা বিশ্বকাপের বাছাইপর্বে তিনি মূলত একজন ডিফেন্সিফ মিডফিল্ডার হিসেবে খেলেন। রিয়াল মাদ্রিদের হয়ে খেলার সময় হাঁটুর ইনজুরি থাকা সত্ত্বেও তাকে ২০১০ বিশ্বকাপের মুল দলে নির্বাচিত করা হয় যেখানে তিনি ব্রাজিল ও স্পেইনের বিরুদ্ধে মাঠে নামেন।
ফিফা ১২
ফিফা ১২ ইলেকট্রনিক আর্টসের ফিফা সিরিজের একটি ফুটবল গেমস। গেমসটি প্রস্তুত করেছে ইএ কানাডা এবং বিশ্বব্যাপী ইএ স্পোর্টস লেবেলের অধীনে বাজারে ছাড়া হয়েছে। ২০১১ সালের সেপ্টেম্বর মাসে ইউরোপ ও অস্ট্রেলিয়া অঞ্চলে এবং ২০১১ সালের সেপ্টেম্বর উত্তর আমেরিকায় জনপ্রিয় সকল গেম কনসোলের জন্য এটি প্রকাশ করা হয়। এর মধ্যে প্লেস্টেশন ৩ ও এক্সবক্স ৩৬০ সংস্করনে উন্নততর গেম ইঞ্জিন ব্যবহার করা হয়েছে। ফলে এই সংস্করনের গ্রাফিক্সের মান অনেক উন্নত এবং এতে অনেক ধারাভাষ্যকার যুক্ত করা হয়েছে। ইএ এই সংস্করণের নাম দিয়েছে "পরবর্তী-প্রজন্ম"। কম্পিউটারসহ অন্যান্য সংস্করণে পুরানো গেম ইঞ্জিন ব্যবহৃত হয়েছে। নিনটেন্ডো ডিএস সংস্করণে জায়গা সঙ্কটের কারনে অপেক্ষাকৃত কম দল, স্টেডিয়াম, মোড ও পোশাক দেয়া হয়েছে।
পরবর্তী প্রজন্মের গেম ইঞ্জিনে ধারাভাষ্য দিয়েছেন স্কাই স্পোর্টসের ক্লাইভ টাইল্ডেসলি এবং অ্যান্ডি টাউন্সেন্দ। তবে বর্তমান প্রজন্মের গেম কনসোলে মার্টিন টেইলর এবং এলেন স্মিথ সঙ্গ দিয়েছেন।
এই খেলায় ফিফা ১১ এর সব লীগের রয়েছে শুধু মাত্র গ্যাম্বরিয়ান লীফ ও তুরকিশ লীগ ছাড়া।এই খেলায় ৪2 টি জাতীয় দল আছে. ক্রেজ রিপাবলিক, ভারত, বলিভিয়া এবং ভেনেজুএলা ফিরেছে ১১ বছর পর.
গতিশক্তি
গতিশক্তি বলতে কোন বস্তু এর গতির কারনে কাজ করার যে সামর্থ্য লাভ করে তা বূঝানো হয়। কোন বস্তকে স্থির অবস্থা থেকে কোন নির্দিষ্ট বেগে আনতে যে পরিমাণ কাজ করা হয় তা দিয়ে এর গতিশক্তির পরিমাপ করা হয়। গতিশীল বস্তুটি স্থির অবস্থা থেকে একটি নির্দিষ্ট বেগে আসতে যে পরিমাণ গতিশক্তি অর্জন করে, থেমে যাওয়ার পূর্ব পর্যন্ত বস্তূটি ঐ পরিমাণ কাজ করতে পারে অর্থাৎ এই পরিমাণ গতিশক্তিকে অন্য শক্তিতে রুপান্তর করতে পারে।
নিউটনীয় পদার্থবিদ্যা অনুসারে সরল পথে চলমান কোন বস্তুর ভর "m" এবং বেগ "v" হলে এর গতিশক্তি,
আপেক্ষিক পদার্থবিদ্যায় বস্তুর ভর "m" যেহেতু ধ্রুবক নয় বরং তা এর বেগের পরিবর্তনের সাথে সাথে পরিবর্তিত হয় তাই এর গতিশক্তিও পরিব্ররতিত হয়। "½ mv²" সূত্রটি তখনই খাটে যখন "v" এর মান আলোর বেগ "c" এর চেয়ে অনেক কম হয়।
গতিশক্তির আন্তর্জাতিক একক হল জুল। কোন বস্তুর গতিশক্তিকে অন্য শক্তিতে রূপান্তর করা সম্ভব, যেমন তড়িৎ, আলো, শব্দ, তাপ ইত্যাদি।
কোন বস্তুকে একটি নির্দিষ্ট বেগে আনতে এতে যা পরিমাণ বল প্রয়োগ করা হয় এবং এসময় বস্তুটি যে দুরত্ব অতিক্রম করে তার গুণফল দ্বারাও গতিশক্তির পরিমাপ করা যায়।
"m" ভরের কোন বস্তুকে "F" বল প্রয়োগের ফলে এটি "v" বেগ প্রাপ্ত হলে এবং এসময় বস্তটি "s" দূরত্ব অতিক্রম করলে গতিশক্তি,
এছাড়া কোন বস্তুর ভরবেগ "p" হলে এবং ভর "m" হলে এর গতিশক্তি,
বিভব শক্তি
পদার্থবিজ্ঞানে বিভব শক্তি (ইং: ) বলতে কোন বস্তু বা কোন ব্যবস্থা তার স্বাভাবিক অবস্থা বা অবস্থানের বা বস্তুর কণাসমূহের বিন্যাসের পরিবর্তনের জন্য কাজ করার যে সামর্থ্য অর্থাৎ শক্তি লাভ করে তা বোঝানো হয়। Potential energy শব্দটি ১৯ শতকে স্কটিশ প্রকৌশলী এবং পদার্থবিজ্ঞানী উইলিয়াম র‌্যাঙ্কিন সর্বপ্রথম প্রচলন করেন। বিভব শক্তি পরিমাপের আন্তর্জাতিক একক জুল।
বিভব শক্তি অনেকক্ষেত্রেই প্রত্যয়নী বল দ্বারা অর্জিত হয়। যেমন বাহ্যিক বল প্রয়োগের মাধ্যমে স্প্রিং-এর প্রান্ত টেনে এর দৈর্ঘ্য বৃদ্ধি করা হলে বা অভিকর্ষের বিরুদ্ধে কোন বস্তুকে ভূমি থেকে উত্তোলন করা হলে কোন বস্তু বিভব শক্তি উপার্জন করে।
বলের বিরূদ্ধে কাজ করে কোন বস্তুকে অন্য অবস্থা বা অবস্থানে আনতে যে পরিমাণ কাজ করা হয় তা বস্তুর মধ্যে বিভব শক্তি রূপে জমা থাকে। বস্তুটি যখন আবার তার পূর্বের অবস্থা বা অবস্থানে ফিরে আসে তখন বস্তুটি ঐ পরিমাণ বিভব শক্তি ভিন্নরূপ শক্তিতে রূপান্তরিত হয়।
বিভব শক্তির পরিমাণ ভূপৃষ্ঠ থেকে বস্তুর উচ্চতার উপর নির্ভর করে।উচ্চতা যত বেশি, বিভব শক্তি তত বেশি।একইভাবে বস্তুর ভরের উপরও নির্ভরশীল।
উদাহরণস্বরূপ বলা যায় যে, কোন ২ কেজি ভরের বস্তুকে অভিকর্ষ বলের বিরূদ্ধে যদি ভূমি থেকে ৫ মিটার উচ্চতায় তোলা হয় তবে বস্তুটিকে ঐ উচ্চতায় উঠানোর ফলে ৯৮ জুল পরিমাণ বিভব শক্তি জমা হবে যার ব্যাখ্যা নিম্নরূপ:
সম্পাদিত কাজ = বল × সরণ = ভর × ত্বরণ × সরণ
অভিকর্ষজ ত্বরণ = ৯.৮ মিটার/বর্গসেকেন্ড
ভর = ২ কেজি
সরণ = ৫ মিটার
সুতরাং, সম্পাদিত কাজ = ২ × ৫ × ৯.৮ = ৯৮ জুল।
অর্থাৎ বস্তুটিতে ৯৮ জুল পরিমাণ বিভব শক্তি জমা হবে। এখন বস্তুটিকে অভিকর্ষের প্রভাবে মুক্তভাবে পড়তে দেয়া হলে এর বিভব শক্তি ভূমিস্পর্শের আগেই অন্যান্য শক্তিতে রূপান্তরিত হতে থাকবে। বিভব শক্তি গতিশক্তি, আলো, তাপ, শব্দ, তড়িৎ ইত্যাদি শক্তিতে রূপান্তর যোগ্য। পানিবিদ্যুৎ কেন্দ্রে পানির বিভব শক্তিকে গতিশক্তিতে রূপান্তর করা হয়। গতিশক্তির সাহায্যে টারবাইনে ঘূর্ণন গতিশক্তির সৃষ্টি করা হয় এবং তা থেকে ডায়নামোর সাহায্যে তড়িৎ শক্তি উৎপাদন করা হয়।
লু চাও
লু চাও () চীনের ২৪ বছর বয়স্ক স্নাতক ছাত্র, যিনি পাইয়ের মান বলার গিনেস রেকর্ড করেন। তিনি ২৪ ঘণ্টা ৪ মিনিট সময় নিয়ে দশমিকের পর ৬৭,৮৯০ ঘর পর্যন্ত পাইয়ের মান শুদ্ধভাবে বলতে সক্ষম হন। দশমিকের পর ৬৭,৮৯১ ঘরের মান বলার সময় তিনি ভুল করে ৫ বলেন, যেটা আসলে ০ হবে। তিনি বলেন,তার দশমিকের পর ১০০,০০০ ঘরের মান পর্যন্ত মুখস্থ ছিল, এবং ৯১,৩০০ বলতে যাচ্ছিলেন । তিনি যে পদ্ধতি ব্যবহার করে মুখস্থ করেন তার উপর একটি বই লেখার পরিকল্পনা করছেন ।তিনি বলেন,দশমিকের পর ১০০,০০০ ঘরের মান পর্যন্ত মুখস্থ করতে তার ১ বছর লেগেছিল।
মোহনা টিভি
মোহনা টিভি বাংলাদেশ থেকে সম্প্রচারিত উপগ্রহ-ভিত্তিক বাংলা ভাষার স্যাটেলাইট টেলিভিশন চ্যানেল। এর স্টুডিও ঢাকার মিরপুরে অবস্থিত।
এ টিভি সব তার প্রোগ্রামের জন্য সারাদেশে খুবই জনপ্রিয়। ১১ ই নভেম্বর ২০১০ চালু করা হয়েছিল ... মোহনা টিভি সর্বশেষ প্রযুক্তি ব্যবহার করে বাংলা সংস্কৃতি ও ভাষা প্রচার সংকল্প নিয়ে যাত্রা শুরু করে। পৃথিবীর স্টেশন টেলস্টার 10 স্যাটেলাইট থেকে ডিজিটাল সংকেত সম্প্রচার করতে ব্যবহৃত হয়।
সরল স্পন্দন গতি
কোন পর্যায়বৃত্ত গতিসম্পন্ন বস্তুর গতি যদি সরলরৈখিক হয়, এর ত্বরন সাম্যাবস্থা থেকে সরণ এর সমানুপাতিক হয় এবং এর দিক যদি সর্বদা সাম্যাবস্থান অভিমুখী হয় তবে ওই বস্তুকণা র গতিকে সরল ছন্দিত স্পন্দন বলে , যেমন একটি স্প্রিং এর একপ্রান্তে একটি বস্ত বেধে ঝুলিয়ে একে সামান্য টেনে ছেড়ে দেয়া হলে তাতে সরল ছন্দিত স্পন্দনের সৃষ্টি হয়। এছাড়াও সরল দোলকের গতিও সরল ছন্দিত স্পন্দনের উৎকৃষ্ট উদাহরণ।
একমাত্রিক সরল ছন্দিত স্পন্দনে স্পন্দিত কনার উপর ক্রিয়ারত বলের মান নিম্মোক্ত ব্যবকলনীয় সমীকরণ দ্বারা প্রকাশ করা হয়ঃ
এখানে "m" হল স্পন্দনশীল কণার ভর, "x" সাম্যবস্থা থেকে এর সরণ , এবং "k" হল স্প্রিং ধ্রুবক।
বিভিন্ন প্রকার তরঙ্গ যেমন শব্দ, তড়িত চৌম্বক তরঙ্গ, পর্যাযবৃত্ত তড়িৎ প্রবাহ ইত্যাদির গতি প্রকৃতির আলোচনায় সরল ছন্দিত স্পন্দন গতির পাঠ অত্যন্ত গুরুত্বপূর্ণ এবং এদেরকে সরল ছন্দিত স্পন্দন গতির সমীকরণ দ্বারা প্রকাশ করা যায়।
(১) এটি একটি পর্যাবৃত্ত গতি
(২) এটি একটি স্পন্দন গতি
(৩) এটি একটি সরলরৈখিক গতি
(৪) যে কোন সময়ে ত্বরণের মান সাম্যাবস্থান থেকে সরণের মানের সমানুপাতিক
(৫) ত্বরণ সর্বদা একটি নির্দিষ্ট বিন্দু অভিমূখী
(৬)একটি নির্দিষ্ট সময় পরপর এই গতি বিপরীতমুখী হয়।
(৭)ত্বরণ সরণের বিপরীতমুখী।
(৮)ত্বরণ বস্তু কণাটির মধ্য অবস্থান অভিমুখী।
মোহাম্মদ আলতাফ হোসেন খান
মো. আলতাফ হোসেন খান (জন্ম: অজানা - মৃত্যু: ১৯৮০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মো. আলতাফ হোসেন খানের পৈতৃক বাড়ি ঝালকাঠি জেলার নলছিটি উপজেলার বোয়ালিয়া গ্রামে। তাঁর বাবার নাম সুলতান খান এবং মায়ের নাম ফাতেমা বেগম। তাঁর স্ত্রীর নাম সরবানু বেগম। তাঁদের এক ছেলে ও এক মেয়ে।
মো. আলতাফ হোসেন চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন তৃতীয় ইস্ট বেঙ্গল রেজিমেন্টের আলফা (এ) কোম্পানিতে। রেজিমেন্টর অবস্থান ছিল সৈয়দপুর সেনানিবাসে। মার্চ মাসে সম্ভাব্য ভারতীয় আগ্রাসনের কথা বলে তাঁদের সেনানিবাসের বাইরে মোতায়েন করা হয়। তিনি দিনাজপুর জেলার পার্বতীপুরে মোতায়েন ছিলেন। তাঁদের কোম্পানির অধিনায়ক ছিলেন অবাঙালি। মুক্তিযুদ্ধ শুরু হলে তিনি তাঁর কোম্পানির সিনিয়র জেসিওর নেতৃত্বে ঝাঁপিয়ে পড়েন যুদ্ধে। পার্বতীপুরসহ বিভিন্ন স্থানে পাকিস্তান সেনাবাহিনীর বিরুদ্ধে মুখোমুখি যুদ্ধ করেন। পার্বতীপুরে পাকিস্তান সেনাবাহিনীকে তাঁরা প্রথমে অ্যাম্বুশ করেন। এরপর কয়েক ঘণ্টা সম্মুখযুদ্ধ হয়। তাঁদের আক্রমণে পাকিস্তান সেনাবাহিনীর ব্যাপক ক্ষয়ক্ষতি হয়। প্রতিরোধযুদ্ধ শেষে ভারতে যান।
১৯৭১ সালের আগস্ট মাসের মাঝামাঝি। কুড়িগ্রাম জেলার অন্তর্গত ব্রহ্মপুত্র নদের পশ্চিম তীরে চিলমারী। চিলমারীর অপর প্রান্তে রৌমারী। ১৯৭১ সালে রৌমারী ছিল মুক্ত এলাকা। রৌমারী থেকে মুক্তিযোদ্ধারা চিলমারী হয়ে বাংলাদেশের উত্তরাঞ্চলের বিভিন্ন স্থানে চলাচল করত। ভৌগোলিক অবস্থানগত কারণে চিলমারীর গুরুত্ব ছিল অপরিসীম। এ এলাকায় সার্বক্ষণিক নজর রাখার জন্য পাকিস্তান সেনাবাহিনী তখন চিলমারীতে শক্ত এক প্রতিরক্ষা তৈরি করে। রাতের অন্ধকারে মো. আলতাফ হোসেন খানসহ মুক্তিযোদ্ধারা নিঃশব্দে বিভিন্ন স্থানে অবস্থান নেন। তাঁদের অবস্থানের অদূরে ছিল পাকিস্তান সেনাবাহিনীর প্রতিরক্ষা। তাঁরা কয়েকটি দল ও উপদলে বিভক্ত ছিলেন। একটি উপদলের নেতৃত্বে ছিলেন তিনি। নির্ধারিত সময়ে মো. আলতাফ হোসেন খান নিজ দলের সহযোদ্ধাদের নিয়ে ঝাঁপিয়ে পড়েন পাকিস্তান সেনাবাহিনীর ওপর। একযোগে গর্জে ওঠে তাঁদের সবার অস্ত্র। পাকিস্তানিদের দিক থেকেও একই সময়ে পাল্টা গোলাগুলি শুরু হয়। তুমুল যুদ্ধ শুরু হয়ে যায়। মুহূর্তে ঘটে প্রলয় কাণ্ড। গোলাগুলি আর আগুনের শিখায় চারদিক আকাশ রক্তিম হয়ে পড়ে। শেষ রাত থেকে সারা দিন যুদ্ধ হয়। পরদিনও। কয়েক দিন একটানা যুদ্ধ অব্যাহত থাকে। কয়েক দিন ধরে চলা এ যুদ্ধে পাকিস্তানিদের ব্যাপক ক্ষয়ক্ষতি হয়। তারা পর্যুদস্ত হয়ে পড়ে। প্রায় ১০০ জন পাকিস্তানি সেনা, ইপিসিএএফ এবং তাদের স্থানীয় সহযোগী বাঙালি-অবাঙালি পুলিশ ও রাজাকার নিহত হয়।
এ যুদ্ধে মো. আলতাফ হোসেন খান দলনেতা হিসেবে যথেষ্ট সাহস ও বীরত্ব প্রদর্শন করেন। তাঁর দুঃসাহসিকতায় সহযোদ্ধারা অনুপ্রাণিত হন। তাঁরাও পাকিস্তানিদের ব্যাপক ক্ষয়ক্ষতি করতে সক্ষম হন। তাঁদের দুঃসাহসিক আক্রমণে পাকিস্তানিদের প্রতিরক্ষা ভেঙে পড়ে। তাঁদের অস্ত্রের গুলিতে বেশ কয়েকজন পাকিস্তানি সেনা, ইপিসিএএফ ও রাজাকার নিহত হয়। প্রতিরক্ষায় নিয়োজিত ছিল ৩২ বালুচ রেজিমেন্ট, ইপিসিএএফ, রাজাকার ও পুলিশ। সব মিলে এক ব্যাটালিয়ন শক্তি। তাদের মূল অবস্থানগুলো ছিল হাইস্কুল, রেলস্টেশন ও ওয়াপদা অফিসে।
মাহবুব-উল-আলম (বীর প্রতীক)
মাহবুব-উল-আলমের পৈতৃক বাড়ি ব্রাহ্মণবাড়িয়া জেলার নবীনগর উপজেলার আহমেদপুর গ্রামে। তাঁর বাবার নাম আবু মুসা মো. মসিহা এবং মায়ের নাম রোকেয়া মসিহা। তাঁর স্ত্রীর নাম বেগম ছালমা মাহবুব। তাঁদের দুই ছেলে।
মাহবুব-উল-আলম ১৯৭১ সালে পাকিস্তানের (তখন পশ্চিম পাকিস্তান) কাকুলে নবীন সেনা কর্মকর্তা (ক্যাডেট) হিসেবে প্রশিক্ষণরত ছিলেন। মুক্তিযুদ্ধ শুরু হলে তিনি সেখান থেকে পালিয়ে যুদ্ধে যোগ দেওয়ার পথ খুঁজতে থাকেন। অবশেষে মে মাসের শেষে আরও ১২ জন বাঙালি ক্যাডেটের সঙ্গে পালাতে সক্ষম হন। দীর্ঘ পথ পাড়ি দিয়ে ২ জুন ভারতে পৌঁছেন। কয়েক দিন আগরতলায় অবস্থান করার পর তাঁকে মুক্তিবাহিনীর প্রথম ওয়ার কোর্সে অন্তর্ভুক্ত করা হয়। প্রশিক্ষণ শেষে নিয়মিত মুক্তিবাহিনীর জেড ফোর্সের অষ্টম ইস্ট বেঙ্গল রেজিমেন্টের অধীনে যুদ্ধ করেন।
মুক্তিযুদ্ধকালে অক্টোবরের মাঝামাঝি মাহবুব-উল-আলমসহ এক দল মুক্তিযোদ্ধা সমবেত হন ভারতের কৈলাশ শহরে। চারটি দল ও কয়েকটি উপদলে বিভক্ত। তিনি ছিলেন একটি উপদলের নেতৃত্বে। তাঁদের সার্বিক নেতৃত্বে ছিলেন এ জে এম আমিনুল হক (বীর উত্তম)। মুক্তিযোদ্ধাদের প্রাথমিক লক্ষ্য ছিল ভারত-বাংলাদেশ সীমান্তসংলগ্ন পাকিস্তান সেনাবাহিনীর ঘাঁটিতে ঝটিকা আক্রমণ পরিচালনা করা। সীমান্ত থেকে পাকিস্তানিদের উচ্ছেদ করে তাঁরা ক্রমশ সিলেটের দিকে অগ্রসর হবেন। এ লক্ষ্যে মুক্তিযোদ্ধারা তখন থেকেই অভিযান শুরু করেন। অষ্টম ইস্ট বেঙ্গলের মুক্তিযোদ্ধারা এ সময় একযোগে বিভিন্ন স্থানে আক্রমণ চালান। মাহবুব-উল-আলম তাঁর উপদলের সহযোদ্ধাদের নিয়ে মৌলভীবাজার জেলার কুলাউড়া উপজেলার দক্ষিণ-পূর্ব প্রান্তে ফুলতলা-সাগরনাল চা-বাগানে আক্রমণ করেন। এখানে ছিল পাকিস্তান সেনাবাহিনীর শক্ত ঘাঁটি। মাহবুব-উল-আলম নির্দিষ্ট দিন সহযোদ্ধাদের নিয়ে সীমান্ত অতিক্রম করে বাংলাদেশ ভূখণ্ডে প্রবেশ করেন। চা-বাগানের মনোমুগ্ধকর দৃশ্য অবলোকন ও দীর্ঘ পথ পাড়ি দিয়ে একসময় পৌঁছে যান নির্দিষ্ট স্থানে। শেষ রাতে তাঁরা আক্রমণ চালান। পরদিন বেলা ১১টা পর্যন্ত যুদ্ধ চলে। পাকিস্তানিদের ব্যাপক ক্ষয়ক্ষতি হয়। এরপর মাহবুব-উল-আলম সহযোদ্ধাদের নিয়ে আরও কয়েক স্থানে যুদ্ধ করেন। ১ ডিসেম্বর তিনি সহযোদ্ধাদের নিয়ে মূল দলের সঙ্গে মৌলভীবাজার জেলার শ্রীমঙ্গল উপজেলার অন্তর্গত আলীনগর চা-বাগানে আক্রমণ চালান। পাকিস্তানি সেনারাও পাল্টা আক্রমণ করে। দুই পক্ষের মধ্যে কয়েক ঘণ্টা তুমুল যুদ্ধ হয়। এরপর পাকিস্তানিরা পিছু হটে ভানুগাছে আশ্রয় নেয়। মাহবুব-উল-আলমসহ মুক্তিযোদ্ধারা পাকিস্তানি সেনাদের অনুসরণ করে উপস্থিত হন ভানুগাছে। এখানে আগে থেকেই ছিল পাকিস্তান সেনাবাহিনীর শক্ত প্রতিরক্ষা। স্থানটি ভৌগোলিক ও সামরিক দিক থেকে বেশ গুরুত্বপূর্ণ ছিল। সিলেট দখলের জন্য ভানুগাছ থেকে পাকিস্তান সেনাবাহিনীকে উচ্ছেদ করা ছিল অত্যন্ত জরুরি। ৬ ডিসেম্বর সকালে মুক্তিযোদ্ধারা একযোগে ভানুগাছে আক্রমণ করেন। সারা দিন ধরে এখানে যুদ্ধ হয়। পাকিস্তানি সেনারা মরিয়া হয়ে তাঁদের প্রতিরোধের চেষ্টা করে। মাহবুব-উল-আলম ও তাঁর সহযোদ্ধারা এতে বিচলিত হননি। তিনি ও তাঁর সহযোদ্ধারা সাহসিকতার সঙ্গে যুদ্ধ করেন। তাঁদের বীরত্বে পাকিস্তানিদের যথেষ্ট ক্ষতি হয়। বিপর্যস্ত পাকিস্তানিরা পরদিন সেখান থেকে পালিয়ে যায়।
গ্রি কাপ
গ্রি কাপ (, ) বলতে কানাডিয়ান ফুটবল লীগের চ্যাম্পিয়ন নির্ধারনি ম্যাচ ও বিজয়ী দলকে দেয়া ট্রফিটিকে বোঝায়। এই ম্যাচটি কানাডিয়ান ফুটবল লীগের পূর্বাঞ্চল আর পশ্চিমাঞ্চলের বিজয়ী দলের মধ্যে অনুষ্ঠিত হয়। এটি কানাডিয়ান টেলিভিশনে প্রচারিত অনুষ্ঠানগুলোর মধ্যে সর্বাধিক দর্শক আকর্ষণকারী একটি ইভেন্ট। দ্যা টরেন্টো আরগোনাটস্‌ এই প্রতিযোগীতায় সর্বাধিক বিজয়ী দল এবং তারাই বর্তমান চ্যাম্পিয়ন। ২০১২ সালে টরেন্টোতে এর শততম আসরটি অনুষ্ঠিত হয়।
মাছরাঙ্গা টিভি
মাছরাঙ্গা টিভি বাংলাদেশের একটি বেসরকারি টেলিভিশন সম্প্রচার কেন্দ্র। ২০১১ সালের ৩০ জুলাই এটি পূর্ণাঙ্গ সম্প্রচার কার্যক্রম শুরু করে।
রাঙা সকাল সকাল ৭—৯ টা
মোটু পাতলু সকাল ৯ টা, 
হাউজওয়াইফ সকাল ৯;৩০—১০:০০
দেশের সংবাদ সকাল ১০:০০টা
ক্ষণিকালয় সকাল১০:৩০—১২:০০
মধ্যানের খবর দুপুর ১২:০০—১২:৩০
মিউজিক ডাইজেস্ট দুপুর ১২:৩০—১:০০
মোটু পাতলু দুপুর ১:০০—১:৩০
সেকেন্দার বেগ
সেকেন্দার বেগ (, যার অর্থ "লর্ড আলেকজেন্ডার" বা "নেতা আলেকজেন্ডার"; ) নামেই পরিচিত জর্জ কাস্ক্রিয়োটি সেকেন্দার বেগ (৬ মে, ১৪০৫ - ১৭ জানুয়ারী, ১৪৬৮), ছিলেন ১৫-শতকের একজন আলবেনীয় সামন্ত রাজা। উসমানীয় সম্রাজ্যের বিরুদ্ধে প্রতিরোধ গড়ে তোলা অন্যতম প্রধান খ্রিস্টান ব্যক্তিত্ব হিসেবে তাঁকে বিবেচনা করা হয়। তিনি আলবেনীয়ার জতীয় বীর হিসেবে পরিচিত।
শহীদ ডা. মিলন দিবস
প্রতিবছর ২৭শে নভেম্বর তারিখে বাংলাদেশে শহীদ ডা. মিলন দিবস পালিত হয়। ১৯৯০ খ্রিস্টাব্দের ২৭শে নভেম্বর স্বৈরশাসন বিরোধী আন্দোলনের সময় তৎকালীন সরকারের লেলিয়ে দেয়া সন্ত্রাসীদের গুলিতে ডা: শামসুল আলম খান মিলন নিহত হন। এই শোকাবহ ঘটনার স্মরনে ১৯৯১ খ্রীস্টাব্দ থেকে প্রতি বছর শহীদ ডা. মিলন দিবস উদযাপিত হয়ে আসছে। ডা. মিলনের মধ্য দিয়ে তখনকার স্বৈরাচারবিরোধী আন্দোলনে নতুন গতি সঞ্চারিত হয়। এবং অল্প কয়েক সপ্তাহের মধ্যে এরশাদ সরকারের পতন ঘটে।
ডা. শামসুল আলম খান মিলনকে সচরাচর শহীদ ডা. মিলন হিসাবে অভিহিত করা হয়। তার মত্যুকে মহান আত্মত্যাগ হিসাবে গণ্য করা হয়। মৃত্যুকালে পেশায় চিকিৎসক শামসুল আলম খান মিলন ঢাকা মেডিকেল কলেজের শিক্ষক হিসাবে নিয়োজিত ছিলেন। এছাড়া তিনি ছিলেন বাংলাদেশ মেডিকেল এসোসিয়েশনের তৎকালীন যুগ্ম-মহাসচিব।
ডা. মিলনের জন্ম ১৯৫৭ খ্রিস্টাব্দের ২১ আগস্ট ঢাকা হলি ফ্যামিলি হাসপাতালে। ১৯৭৩ খ্রিস্টাব্দে তিনি সরকারী বিজ্ঞান কলেজ থেকে শিল্পকলা (ইন্ডাস্ট্রিয়াল আর্টস) বিভাগে ২য় স্থান অধিকার করে এসএসসি পাস করেন। ১৯৭৫ খ্রিস্টাব্দে তিনি এইচএসসি পাশ করেন নটরডেম কলেজের ছাত্র হিসাবে। এর পর চিকিৎসক হওয়ার লক্ষ্য নিয়ে তিনি ঢাকা মেডিকেল কলেজে ভর্তি হন (ব্যাচ কে-৩৪)। ১৯৮৩ খ্রিস্টাব্দে তিনি এমবিবিএস ডিগ্রী লাভ করেন ও ডাক্তারী পেশায় যোগ দেন।
ঘটনাকালে দেশব্যাপী রাজপথ-রেলপথ অবরোধ আন্দোলন চলছিল। ২৭ নভেম্বর ১৯৯০ তারিখে বাংলাদেশ মেডিকেল এসোসিয়েশনের একটি সভায় যোগ দিতে রিকশাযোগে পিজি হাসপাতালে (র্বতমানে বঙ্গবন্ধু শেখ মুজিব মেডিকেল বিশ্ববিদ্যালয়) যাচ্ছিলেন ডা. মিলন। ঢাকা বিশ্ববিদ্যালয়ে টিএসসি এলাকা অতিক্রমকালে সন্ত্রাসীরা তার ওপর গুলি চালায়। তাৎক্ষণিকভাবে তার মৃত্যু হয়। তাকে ঢাকা মেডিক্যাল কলেজ চত্বরে দাফন করা হয়।
বাংলাদেশ ডাক বিভাগ ডা. শামসুল আলম খান মিলনের স্মরণে একটি ২ টাকা মূল্যমানের ডাক টিকিট প্রকাশ করেছে। ১৯৯১ থেকে প্রতিবছর রাজনৈতিক ও চিকিৎসক সংগঠনসমূহ বিভিন্ন কর্মসূচীর মধ্য দিয়ে ডা. মিলন দিবস পালন করে। বিভিন্ন কর্মসূচীর মধ্যে থাকে শোকের প্রতীক কালো ব্যাজ ধারণ, ঢাকা মেডিক্যাল কলেজ চত্বরে ডা. মিলনের কবরে পুষ্পমাল্য অর্পণ, আলোচনা সভা ইত্যাদি।
পাঁচবিবি এল. বি. পাইলট সরকারী উচ্চ বিদ্যালয়
পাঁচবিবি এল. বি. পাইলট সরকারি উচ্চ বিদ্যালয় বাংলাদেশের রাজশাহী বিভাগের জয়পুরহাট জেলার পাঁচবিবি উপজেলা একটি সরকারী বিদ্যালয়। এই বিদ্যালয়টি জেলার একটি অন্যতম বিদ্যালয়। বিদ্যালয়টি ১৯০৪ সালে প্রথম প্রতিষ্ঠিত হয়েছে। পরবর্তীতে আরো অনেক উন্নতি সাধন করে আজকের পার্যায়ে এসেছে।
সুব্রত বাইন
সুব্রত বাইন বাংলাদেশের একজন কুখ্যাত অপরাধচক্র নেতা। তাকে সচরাচর 'শীর্ষ সন্ত্রাসী' হিসাবে আখ্যায়িত করা হয়। তাঁর বিরুদ্ধে ঢাকায় কমপক্ষে ৩০টি খুনের মামলা রয়েছে। ২০০৩ পর্যন্ত সুব্রত বাইন ছিল ঢাকার অপরাধ জগতের প্রভাবশালী চক্র সেভেন স্টার গ্রুপের প্রধান। ১৯৯১ খ্রিস্টাব্দে ঢাকার আগারগাঁও এলাকায় জাসদ ছাত্রলীগ নেতা মুরাদকে হত্যার মধ্য দিয়ে নামকরা সন্ত্রাসী হিসাবে সুব্রত বাইনের অভিষেক হয়। সে যাবজ্জীবন কারাদণ্ডপ্রাপ্ত আসামী।
২০০১ খ্রিস্টাব্দে বাংলাদেশের স্বরাষ্ট্রমন্ত্রণালয় যে ২৩ জন শীর্ষ সন্ত্রাসীকে ধরিয়ে দেয়ার জন্য পুরস্কার ঘোষণা করেছির সুব্রত বাইন তাদের অন্যতম। পুলিশের হাতে আটক হওয়া এড়াতে সে ২০০৩ -এ বাংলাদেশ ছেড়ে ভারতে পালিয়ে যায়। ভারতে সে স্থায়ীভাবে বসবাস শুরু করে। সে পশিচম বঙ্গে ব্যবসায় গড়ে তোলে। জমি কেনে এবং বাড়ী তৈরী করে।
পুলিশ তাকে ২০০৮ খ্রীস্টাব্দের ১১ অক্টোবর তারিখে আটক করলেও সে আদালতে জামিন নিয়ে মুক্ত হয়। আবার ফিরে যায় পলাতক গোপন জীবনে। ২০০৯ খ্রিস্টাব্দের ২২ সেপ্টেম্বর কলকাতা পুলিশের স্পেশাল টাস্কফোর্সে কর্মকর্তারা পিছু ধাওয়া করলে সুব্রত বাইন নেপাল সীমান্তের কাকরভিটা শহরে ঢুকে পড়ে ও নেপালী পুলিশের হাতে গ্রেপ্তার হয়। তাকে প্রকাশ্যে অশোভন আচরণের দায়ে পূর্ব নেপালের ভাদ্রপুর জেলে রাখা হয়। পরে ঝুমকা কারাগারে নেয়া হয়। ৮ই নভেম্বর ২০১২ তারিখে ঐ কারাগার থেকে ৭৭ ফুট লম্বা সুড়ঙ্গ দিয়ে অন্যান্য ১০ জন কারাবন্দীর সঙ্গে সুব্রত বাইন পালিয়ে যায়। জেল ভেঙ্গে পালানো এই সব অপরাধীরা কারাগারের ভেতর টুপি তৈরির কাজ করতো এবং রাতের অন্ধকারে মাটি কেটে এই সুড়ঙ্গ তৈরি করেছিল। বাঁশ কাটার চাকু দিয়ে মাটি কেটে ২০ ইঞ্চি চওড়া ও ২২ ইঞ্চি উচ্চতার এ সুড়ঙ্গটি তৈরি করা হয়েছিল। 
সুব্রত বাইন কলকাতা পুলিশের হাতে প্রথম গ্রেপ্তার হয় ২০০৮ খ্রীস্টাব্দের ১১ অক্টোবর তারিখে। পরে আদালতে জামিনে মুক্তি সে আবার গোপন জীবনে ফিরে যায়। নেপালের কারাগার থেকে পালিয়ে সে পুনরায় কলকাতায় ফিরে আসে। ২৭ নভেম্বর ২০১২ তারিখ সন্ধ্যায় বাংলাদেশর শীর্ষ সন্ত্রসী সুব্রত বাইন ভারতের কলকাতায় আইন প্রয়োগকারী সংস্থার হাতে ধরা পড়ে। পশ্চিম বঙ্গ পুলিশ গোয়েন্দা পুলিশ ও পুলিশের স্পেশাল টাস্কফোর্স (এসটিএফ) যৌথ অভিযান চালিয়ে তাকে কলকাতার বহুবাজার এলাকা থেকে গ্রেপ্তার করতে সক্ষম হয়। গ্রেপ্তারের পর তার কাছ থেক একটি নাইন মিলিমিটার পিস্তল উদ্যাধার করা হয়। ভারতে সুব্রত বাইনের বিরূদ্ধে অনুপ্রবেশ ও অস্ত্র রাখার অভিযোগে মামলা রয়েছে।
ডেভিড কপারফিল্ড (জাদুকর)
ডেভিড কপারফিল্ড বা ডেভিড শেঠ কটকিন () (জন্ম: ১৬ই সেপ্টেম্বর, ১৯৫৬) একজন মার্কিন জাদুকর এবং ফোর্বস ম্যাগাজিন তাকে ইতিহাসের একজন সবচেয়ে বাণিজ্যিকভাবে সফলপূর্ণ জাদুকর হিসেবে বর্ণনা করেছেন।
কপারফিল্ডের টেলিভিশন বিশেষে মোট ৩৮টি মনোনয়ন পান যার মধ্যে ২১টি এমি পুরস্কার জিতেছেন। তার গল্প বলা এবং বিভ্রমের মিলনের জন্য তিনি অতি পরিচিত, কপারফিল্ডের কর্মজীবনের ৩০ বছরে উপরে ১১টি গিনেস বিশ্ব রেকর্ড অর্জন করেছেন, হলিউড ওয়াক অফ ফেমের একজন তারকা, এবং ফরাসি সরকার তাকে নাইট পদবি মর্যাদায় ভূষিত করেন, এবং মার্কিন লাইব্রেরি অফ কংগ্রেস তার নাম লিভিং লেজেন্ড নামকরণ করেন।
কপারফিল্ড এ পর্যন্ত ৪০ মিলিয়ন টিকেট বিক্রি করেছেন যার মূল্য গিয়ে দাড়ায় $৩ বিলিয়ন, যা ইতিহাসের মধ্যে অন্য কোন একাকী বিনোদনকারীর চেয়েও বেশী। তিনি বর্তমানে প্রতি বছর ৫০০টির বেশি শো প্রদর্শন করেন।
যখন তিনি কোন শো প্রদর্শন করেন না, তখন তিনি মুশা ক্যায় - বাহামা দ্বীপপুঞ্জের এগার দ্বীপপুঞ্জে তার শিকলবিষয়ক অভিজ্ঞতা অর্জন করেন এবং কপারফিল্ড বে এর দ্বীপপুঞ্জ, যা কপারফিল্ডের তত্ত্বাবধানে $৩৫ মিলিয়ন ডলারের সংস্কার সম্পন্ন করা হয়েছে।
ডেভিড কপারফিল্ড মার্কিন যুক্তরাষ্ট্রের মেতুচেন, নিউ জার্সিতে একটি ইহুদি পরিবারে জন্মগ্রহণ করেন। তার জন্ম নাম ছিল ডেভিড শেঠ কটকিন। তার পিতা "হ্যম্যান কটকিন" ছিলেন একজন রাশিয়ান ইহুদি, যিনি মেতুচেনের একটি সেলাই-এর জিনিষপত্রের বিক্রয়ের দোকানের মালিক, যা একটি লোক দিয়ে চালানো হয় এবং তার মা "রেবেকা", একজন বীমা কর্মকর্তা। কপারফিল্ডের মা জেরুজালেমের জন্মগ্রহণ করেন, যখন তার দাদা সোভিয়েত ইউনিয়ন (বর্তমানে ইউক্রেন) থেকে জেরুসালেম ইহুদি অভিবাসী করেছিল। ১৯৭৪ সালে কপারফিল্ড মেতুচেন উচ্চ বিদ্যালয় থেকে স্নাতক পাস করেন।
যখন কপারফিল্ডের বয়স ১০ ছিল, তিনি তার প্রতিবেশী মাঝে "দাভিনো জাদুকর ছেলে" হিসাবে জাদু অনুশীলন শুরু করেন, এবং ১২ বছর বয়সের প্রথম যুবক হিসেবে দ্য সোসাইটি অফ আমেরিকান মাজিশনস হিসেবে ভর্তি হন।
লারস ভন ট্রাইয়ার
লারস ভন ট্রাইয়ার () (জন্ম: ৩০ এপ্রিল, ১৯৫৬) একজন ডেনিশ চিত্রপরিচালক, চিত্রনাট্যকার। তিনি এগার বছর বয়স থেকে চিত্র নির্মাণ করা শুরু করেন। তার মা ছিলেন একজন কম্যুনিস্ট এবং বাবা ছিলেন সোশ্যালিস্ট। ভন ট্রাইয়ার বিষণ্ণতা, ভয় এবং ফোবিয়ার মধ্যদিয়ে সময় পার করেন বেশীরভাগ সময়। তার প্রথম সল্প দৈর্ঘ্যের সিনেমা 'দ্যা অর্কিড গার্ডেনার' এর সাত বছর পর পূর্ন দৈর্ঘ্য 'ইলিমেন্ট অব ক্রাইম'র মাধ্যমে চলচ্চিত্রে পদযাত্রা শুরু করেন ।
ভন ট্রাইয়ার উত্তর কপেন হেগেনের কংজেনস লিঞ্জবাই নামক স্থানে জন্ম গ্রহণ করেন। নথিপত্রে তার পিতার নাম ইঞ্জার ট্রাইয়ার থাকলেও তিনি উলফ ট্রাইয়ারকে পিতা বিশ্বাস করতেন। তার পরিবার ছিল সব ধরনের ধর্মীয় অনুশাসন থেকে মুক্ত। ১৯৭৯ সালে তিনি ডেনমার্ক জাতীয় ফিল্ম স্কুলে শিক্ষা লাভ করতে শুরু করেন।
মাই টিভি
মাই টিভি একটি উপগ্রহ-ভিত্তিক বাংলা ভাষার টেলিভিশন চ্যানেল। এটি ১৫ এপ্রিল ২০১০ থেকে প্রচারিত হচ্ছে। এটি বাংলাদেশের একটি খুবই জনপ্রিয় টিভি চ্যানেল। এটি বিভিন্ন অনুষ্ঠান যেমন সংবাদ, নাটক, সিনেমা, ধর্মীয়, শিক্ষণীয়, রাজনৈতিক কাথা-বার্তা সহ আরো অনেক অনুষ্ঠান প্রচার করে থাকে। এটি ১৫৩ দেশ সহ ইউএস, ইউএসএ, ক্যানাডা, ইউরোপ সহ মধ্যপ্রাচ্যের বিভিন্ন দেশে প্রচারিত হয়।
তালিমুল কোরআন
এছাড়া চ্যানেলটি নাটক, ছায়াছবি, সংবাদ প্রচার করে থাকে।
এছাড়া চ্যানেলটি আরো অনেক সাপ্তাহিক ও ধারাবাহিক নাটক প্রচার করে থাকে।
মাইটিভি সম্পর্কে
স্থান (পদার্থ বিজ্ঞান)
স্থান, পদার্থবিজ্ঞানের ভাষায়, হলো অসীম ও ত্রিমাত্রিক বিস্তৃতি যেখানে বস্তু ও ঘটনা অবস্থান করে এবং যার আপেক্ষিক অবস্থান ও দিক আছে। গাঠনিক দিক থেকে স্থানকে ত্রিমাত্রিক বিবেচনা করা হয়, যদিও আধুনিক পদার্থবিদগণ একে চতুর্মাত্রিক বলে বিবেচনা করেন যেখানে সময়ও এর একটি মাত্রা এবং একত্রে স্থান-কাল বলা হয়ে থাকে। মহাবিশ্বের গঠনের আলোচনায় স্থানের ধারণা অত্যন্ত গুরুত্বপূর্ণ। যদিও এটি কি জগতের একটি অংশ নাকি শুধুমাত্র জগতের সঙ্গে এর সম্পর্ক রয়েছে তা নিয়ে দার্শনিকদের মধ্যে বিতর্ক রয়েছে।
স্থানকে বিভিন্ন দার্শনিক বিভিন্নভাবে ব্যাখ্যা করেছেন। নিউটন, ইমানুয়েল কান্ট, কার্ল ফ্রিড‌রিশ গাউস, আইনস্টাইনসহ বহু দার্শনিক ও বিজ্ঞানী একে ব্যাখ্যা করার চেষ্টা করেছেন। ধ্রপদী বলবিদ্যায় স্থানকে একটি মৌলিক রাশি হিসেবে বিবেচনা করা হয়। অর্থাৎ একে অন্য কোনো রাশির মাধ্যমে প্রকাশ করা যায় না।
এছাড়া কোয়ান্টাম বলবিদ্যায় আইনস্টাইনের আপেক্ষিকতার সাহায্যে এর ব্যাখ্যা দেয়া হয়েছে।
কম্পন
কম্পন () হল এমন একটি ঘটনা যেখানে কোন সাম্যাবস্থানের উভয় পার্শ্বে স্পন্দন ঘটে থাকে। অর্থাৎ কোন বস্তু তার পর্যাবৃত্ত গতির একটি পূর্ন স্পন্দন সম্পন্নকালে তার গতির অর্ধেক সময় সাম্যাবস্থানের একদিকে এবং বাকি অর্ধেক সময় সাম্যাবস্থানের বিপরীত দিকে গমন করে। এই ধরনের স্পন্দন দেখা যায় সরল দোলকে বা স্প্রিং এর প্রান্তে ঝুলন্ত কোন বস্তুতে, কিংবা গিটারের তারে শব্দ সৃষ্টির সময়।
কম্পন বিভিন্ন ক্ষেত্রেই খুব গুরুত্বপূর্ন। সকল ধরনের শব্দ কম্পনের ফলেই সৃষ্টি হয়।
আবার অনেক ক্ষেত্রেই কম্পন খুবই অনাকাঙ্ক্ষিত। কম্পনের ফলে শক্তির অপচয় ঘটে যেমন বায়ু কলে বা পানিবিদ্যুৎ কেন্দ্রে টারবাইন ঘুরিয়ে বিদ্যুৎ উৎপাদনের সময় কিংবা কোন বৈদ্যুতিক মোটর থেকে ঘূর্নন শক্তি উৎপাদনের সময় কম্পনের ফলে শক্তির অপচয় ঘটে।
বেলাল মোহাম্মদ
বেলাল মোহাম্মদ (২০ ফেব্রুয়ারি ১৯৩৬ - ৩০ জুলাই ২০১৩) হলেন বাংলাদেশের স্বাধীনতা যুদ্ধের সূচনালগ্নে স্বাধীন বাংলা বেতার কেন্দ্রের একজন প্রতিষ্ঠাতা এবং বেতার কেন্দ্রের সংগঠকদের মধ্যে একজন অগ্রদূত।
বেলাল মোহাম্মদ ১৯৩৬ সালের ২০ ফেব্রুয়ারি বাংলাদেশের চট্টগ্রাম জেলার সন্দ্বীপ উপজেলার মুছাপুর গ্রামে জন্মগ্রহণ করেন। তার মায়ের নাম "মাহমুদা খানম" এবং বাবার নাম "মৌলভি মোহাম্মদ ইয়াকুব"। ছাত্রাবস্থায় তিনি বাংলাদেশ ছাত্র ইউনিয়নের প্রথম চট্টগ্রাম কমিটির সদস্য ছিলেন। ১৯৬৪ সালে তিনি "দৈনিক আজাদী"তে উপসম্পাদক হিসেবে কর্মজীবনে প্রবেশ করেন এবং ঐ বছরই রেডিও পাকিস্তান চট্টগ্রাম, কেন্দ্রে স্ক্রীপ্ট রাইটার হিসেবে যোগ দেন। তিনি স্বাধীনতা বিষয়ক বেশ কিছু কবিতা লিখেছেন।
তার স্ত্রী ১৯৭৩ সালে এবং তার একমাত্র পুত্র "আনন্দ" ১৯৯৮ সালে মাত্র ৩২ বছর বয়সে মৃত্যুবরণ করেন।
১৯৭১ সালে বেলাল মোহাম্মদ চট্টগ্রাম বেতার কেন্দ্রে কর্মরত ছিলেন। ২৬শে মার্চ ১৯৭১ সালে ৭টা ৪০ মিনিটে বেলাল মোহাম্মদ (বেলাল মোহাম্মদের সাক্ষাতকারটি ইউটিউবে দেখুন), আবুল কাসেম সন্দ্বীপ, আব্দুল্লাহ আল ফারুক এবং কবি আব্দুস সালাম-সহ আরও কয়েকজন মিলে প্রথম কালুরঘাটের বেতার স্টেশনে স্বাধীন বাংলা বিপ্লবী বেতার নামে বেতার কেন্দ্র প্রতিষ্ঠা করেন। বেলাল মোহাম্মদ প্রথমে স্বাধীন বাংলা বেতার নামকরণ করলেও সহকর্মীর মধ্যে একজন সাথে বিপ্লবী শব্দটি যোগ করেন। সেদিনই বঙ্গবন্ধু শেখ মুজিবুর রহমানের পক্ষ থেকে বাংলাদেশের স্বাধীনতার ঘোষনাপত্রের একটি লিফলেট বেলাল মোহাম্মদের হাতে এসে পৌছায়। ২৬শে মার্চ দুপুর বেলা এম এ হান্নান ও রেডিওর কয়েকজন সহ এই লিফলেটটি নিয়ে আসেন।
২৭শে মার্চ সন্ধ্যায় বেলাল মোহাম্মদ মেজর জিয়াউর রহমানকে সাথে নিয়ে কালুরঘাট পৌঁছান। বেলাল মোহাম্মদ রেডিওতে বক্তব্যের জন্য বঙ্গবন্ধুর স্বাধীনতার ঘোষনাপত্রের অনুসারে একটি স্ক্রিপ্ট তৈরি করে দেন যা মেজর জিয়াউর রহমান স্বাধীন বাংলা বেতার কেন্দ্র থেকে সেইদিন ঘোষণা করেন। ঘোষনাটির শুরু ছিল:
""‘আই এম মেজর জিয়া, অন বিহ্যাভ গ্রেট লিডার বঙ্গবন্ধু শেখ মুজিবুর রহমান...""
২৬শে মার্চকে বাংলাদেশের স্বাধীনতা দিবস হিসেবে পালন করা হয়। স্বাধীনতা ঘোষণাপত্র পাঠকারী হিসেবে মেজর জিয়া ছিলেন ৯ম। (ইউটিউবে বেলাল মোহাম্মদের সাক্ষাতকারটি দেখুন)।
বাংলাদেশের মহান মুক্তিযুদ্ধে অসামান্য অবদানের স্বীকৃতিস্বরূপ ২০১০ সালে তাকে স্বাধীনতা দিবস পুরস্কারে ভূষিত করা হয়। এছাড়া স্বাধীনতা যুদ্ধ সম্পর্কিত সাহিত্য রচনার জন্য ২০১১ সালে তাকে বাংলা একাডেমী পুরস্কার প্রদান করা হয়।
বেলাল মোহাম্মদ ৩০শে জুলাই , ২০১৩ তারিখ ৭৭ বছর বয়সে মৃত্যুবরণ করেন। ঢাকার অ্যাপোলো হাসপাতালে নিবিড় পরিচর্যা কেন্দ্রে (আইসিইউ) চিকিৎসাধীন অবস্থায় ভোর ৫টার দিকে তিনি মারা যান। বেলাল মোহাম্মদের ইচ্ছানুসারে তার মরদেহ বঙ্গবন্ধু শেখ মুজিব মেডিকেল বিশ্ববিদ্যালয়ে চিকিৎসাশাস্ত্রের শিক্ষার্থীদের গবেষণার উদ্দেশ্যে দান করা হয়।
নবগঙ্গা নদী
নবগঙ্গা নদী বাংলাদেশের দক্ষিণ-পশ্চিমাঞ্চলের খুলনা, যশোর, চুয়াডাঙ্গা, ঝিনাইদহ, মাগুরা এবং নড়াইল জেলার একটি নদী। নদীটির দৈর্ঘ্য ২১৪ কিলোমিটার, গড় প্রস্থ ৮৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নবগঙ্গা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৪৫। এটি মাথাভাঙ্গা নদীর শাখা নদী। মাথাভাঙা থেকে ‘গঙ্গা নবপরূপপ্রাপ্ত হয়েছে’-এই বিবেচনায় এর নামকরণ হয়েছে নবগঙ্গা।
চুয়াডাঙ্গার কাছ থেকে পূর্বদিকে প্রবাহিত হওয়ার পর মাগুরাতে কুমার নদী ও নড়াইলের চিত্রা নদীর জলধারাসহ এটি দক্ষিণ দিকে প্রবাহিত হয়ে ভৈরব নদীতে পড়েছে। পূর্বে ইছামতির শাখা নদী ছিল, কিন্তু উৎসমুখ ভরাট হয়ে যাওয়ায় বর্তমানে ভৈরব নদীর একটি উপনদীতে পরিণত হয়েছে। নদীটি নাব্য ও জোয়ার-ভাটা দ্বারা প্রভাবিত।চুয়াডাঙ্গা এবং ঝিনাইদহ জেলা অতিক্রম করে মাগুরা জেলার কাছে কুমারের সাথে মিশেছে নবগঙ্গা। এখান থেকে নবগঙ্গা কুমার নদীর পানিতে সঞ্জীবিত হয়। বস্তুত মাগুরার পরবর্তী নবগঙ্গা কুমার নদীরই বর্ধিতরূপ। গড়াই-মধুমতির বর্তমান মূল স্রোতধারার অধিকাংশই নড়াইল জেলার বড়দিয়াতে নবগঙ্গা দিয়ে প্রবাহিত হচ্ছে। নদীটির মোট দৈর্ঘ্য ২৩০ কিমি। নবগঙ্গার যাত্রাপথ আঁকাবাঁকা, তবে নদীটি ভাঙনপ্রবণ নয়। চুয়াডাঙ্গা থেকে মাগুরা পর্যন্ত নদীটি অনাব্য এবং জলজ উদ্ভিদে সমাকীর্ণ। এই এলাকায় বর্ষাকালে দুই-তিন মাস নৌযান চলাচল সম্ভব। তবে মাগুরার নিম্নাঞ্চল থেকে সারা বছরই নাব্য। মাগুরা পর্যন্ত নদীটির গড় প্রশস্ততা ২০০ মিটার এবং পরবর্তী অংশের গড় প্রস্থ ৩০০ মিটার। মাগুরা পরবর্তী ভাটি অংশে জোয়ার-ভাটার গড় পরিসর ১ মিটার।নদী তীরবর্তী গুরুত্বপূর্ণ স্থানগুলোর মধ্যে চুয়াডাঙ্গা, ঝিনাইদহ, মাগুরা , বিনোদপুর, শত্রুজিৎপুর, নহাটা, সিঙ্গিয়া, নলদি ব্রাহ্মণডাঙ্গা, রায়গ্রাম, কলাগাছিয়া, এড়েন্দা, লক্ষ্মীপাশা, লোহাগড়া, কুমারকান্দা, কামঠানা, তেঁতুলিয়া, কালনা, বড়দিয়া, গাজীরহাট। সম্ভবত মোগল শাসনামলে নবগঙ্গা নদীর একটি শাখা মল্লিকপুর, কোলা, দিঘলিয়া, তেলিপাড়া হয়ে কালিয়া থানায় প্রবাহিত হতো
মুহাম্মদ মোশাররফ হোসেন
মুহাম্মদ মোশাররফ হোসেন (জন্ম: ২২শে জানুয়ারি ১৯৪০ - ১৮ আগস্ট ২০১৪) একজন বাংলাদেশী ব্যবসায়ী ও শিল্পপতি এবং রাজনীতিবিদ। তিনি ফেনী-৩ আসন থেকে তিনবারের নির্বাচিত সংসদ সদস্য। তিনি বাংলাদেশ জাতীয়তাবাদী দলের ফেনী জেলার সভাপতি ও চেয়ারপারসনের উপদেষ্টা ছিলেন।
ফেনী জেলার সোনাগাজী উপজেলায় ২২শে জানুয়ারি, ১৯৪০ সালের মুহাম্মদ মোশাররফ হোসেন জন্মগ্রহণ করেন। তার বাবা এ্যাডভোকেট মরহুম বেলায়েত হোসেনের জ্যেষ্ঠ পুত্র তিনি। মুহাম্মদ মোশাররফ হোসেন ১৯৬০ সালে ঢাকা বিশ্ববিদ্যালয় থেকে বাণিজ্যে স্নাতক ডিগ্রি অর্জন করেন।
প্রত্যক্ষ রাজনীতিতে তাঁর পদচারণা সপ্তম সংসদ নির্বাচনের আগে। এসময় তিনি আনুষ্ঠানিকভাবে বিএনপিতে যোগ দেন। ১৯৯৭ সাল থেকে দীর্ঘদিন তিনি ফেনী জেলা বিএনপির সভাপতি ও দলের জাতীয় নির্বাহী কমিটির সদস্য ছিলেন। তিনি সংসদের বিরোধী দলীয় নেত্রী ও বিএনপির চেয়ারপার্সন বেগম খালেদা জিয়ার উপদেষ্টা ছিলেন। তিনি একটানা তৃতীয় বারের মতো সংসদ সদস্য নির্বাচিত হন। প্রথম বার সপ্তম সংসদে নির্বাচিত হয়ে তিনি জাতীয় সংসদে বাণিজ্য মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন। দ্বিতীয় বার অষ্টম সংসদের নির্বাচিত হয়ে তিনি জাতীয় সংসদের পার্বত্য চট্টগ্রাম বিষয়ক মন্ত্রণালয় সম্পর্কিত সংসদীয় স্থায়ী কমিটির সভাপতি ছিলেন এবং তথ্য মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন এবং নবম জাতীয় সংসদের তিনি শ্রম ও কর্মসংস্থান মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন।
মুহাম্মদ মোশাররফ হোসেন বে-ইর্স্টান লিমিটেডের ব্যবস্থাপনা পরিচালক ও কনফিডেন্স বিল্ডার্সের চেয়ারম্যান এবং এমজেড এন্টারপ্রাইজের অংশীদার। তিনি ইসলামী ব্যাংক লিমিটেডের একটানা ২২ বৎসর পর্যন্ত উদ্যোক্তা পরিচালক হিসেবে দায়িত্ব পালন করছেন।
মুহাম্মদ মোশাররফ হোসেন বিভিন্ন ব্যবসায়ী, সামাজিক ও সাংস্কৃতিক সংগঠনের সঙ্গে জড়িত ছিলেন।
জাতীয় অর্থনীতিতে অবদান রাখার কারণে সরকার তাঁকে ১৯৯০ সাল থেকে অদ্যাবধি বাণিজ্যিকভাবে গুরুত্বপূর্ণ ব্যক্তি (সিআইপি) এর মর্যাদা প্রদান করে আসছেন।
মুহাম্মদ মোশাররফ হোসেন ২০১৪ সালের ১৮ আগস্ট সন্ধায় ঢাকার ইউনাইটেড হাসপাতালে মৃত্যুবরণ করেন।
এলিজাবেথ হার্লি
এলিজাবেথ জেন হার্লি (জন্ম: ১০ জুন, ১৯৬৫) একজন ইংরেজ অভিনেত্রী ও মডেল। ১৯৯৫ সাল থেকে তিনি মডেলিং-এর সাথে জড়িত ও বর্তমানে স্তন্য ক্যান্সার সম্পর্কে সচতনতা সৃষ্টির জন্য নিবেদিত কর্মী।
মাধ্যমিক ও উচ্চ মাধ্যমিক শিক্ষা বোর্ড, সিলেট
মাধ্যমিক ও উচ্চ মাধ্যমিক শিক্ষা বোর্ড, সিলেট বাংলাদেশের সিলেট অঞ্চলের মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানগুলোর নিয়ন্ত্রক কর্তৃপক্ষ হিসেবে কাজ করে। সিলেট শিক্ষা বোর্ড ১৯৯৯ সালে প্রতিষ্ঠিত হয়।
বোর্ডের অর্ডিন্যান্স অনুসারে এটি মাধ্যমিক ও উচ্চ মাধ্যমিক পর্যায়ের শিক্ষা প্রতিষ্ঠানসমূহের তদারকি, মাধ্যমিক ও উচ্চ মাধ্যমিক স্তরের পাবলিক পরীক্ষাসমূহ পরিচালনা ও উন্নয়নের জন্য ক্ষমতাপ্রাপ্ত; যা পূর্ব পাকিস্তান মাধ্যমিক ও উচ্চ মাধ্যমিক শিক্ষা অর্ডিন্যান্স ১৯৬১ (East Pakistan Ordinance No. XXXIII of 1961) ও এর ১৯৬২ খ্রিস্টাব্দের ষোড়শ এবং ১৯৭৭ খ্রিস্টাব্দের সপ্তদশ সংশোধনী দ্বারা দ্বায়িত্বপ্রাপ্ত।
বাংলাদেশ জাতীয় অনূর্ধ্ব-১৯ ক্রিকেট দল
বাংলাদেশ অনূর্ধ্ব-১৯ ক্রিকেট দল বয়সভিত্তিক পর্যায়ে বাংলাদেশের প্রতিনিদিত্তকার প্রতিনিধিত্বকারী দল। বাংলাদেশ ১৯৯৭ সাল থেকে অফিসিয়াল অনূর্ধ্ব-১৯ ওডিআই ম্যাচ খেলছে। ১৯৮৮ সাল বাদে এই পর্যন্ত অনুষ্ঠিত সবকয়টি আইসিসি অনূর্ধ্ব-১৯ ক্রিকেট বিশ্বকাপে অংশগ্রহন করেছে।
বাংলাদেশ অনূর্ধ্ব-১৯ দলের শুরু উনিশের দশক থেকে। ১৯৮৯ সালের আগস্ট মাসে বাংলাদেশ অনূর্ধ্ব-১৯ দল ইংল্যান্ড সফরে যায়। বাংলাদেশ অনূর্ধ্ব-১৯ দল, অনূর্ধ্ব-১৯ পর্যায়ে অফিসিয়াল ম্যাচ খেলা শুরু করে ১৯৯৮ সাল থেকে। প্রথম ম্যাচ ছিল নামিবিয়া অনূর্ধ্ব-১৯ দলের সাথে। ১২ জানুয়ারী, ১৯৯৮ সালের সেই ম্যাচের মধ্যে দিয়ে বাংলাদেশ অনূর্ধ্ব ১৯ দল অফিসিয়ালি আন্তর্জাতিক পর্যায়ে পদার্পণ করে। একই ম্যাচের মধ্যে দিয়ে বাংলাদেশ অনূর্ধ্ব-১৯ দল প্রথম বারের মতো অনূর্ধ্ব-১৯ বিশ্বকাপে অংশগ্রহণ করে।
সোভিয়েত ইউনিয়নের অফিসিয়াল নামসমূহ
সোভিয়েত ইউনিয়নের অফিসিয়াল নামসমূহ সোভিয়েত প্রজাতন্ত্রের (সাংবিধানিক আদেশ উপস্থাপন) ভাষাসমূহে এবং সোভিয়েত ইউনিয়নের অন্যান্য ভাষাসমূহ (বর্ণমালা অনুযায়ী) নিচে দেওয়া হল:
কৌণিক ভরবেগ
পদার্থবিজ্ঞানে কৌনিক ভরবেগ, ভরবেগের ভ্রামক বা কৌনিক ভ্রামক দ্বারা এমন একটি ভেক্টর রাশিকে প্রকাশ করা হয়, যা কোন অক্ষের সাপেক্ষে ঘুর্নায়মান কোন বস্তুর জড়তার ভ্রামক ও কৌনিক বেগের গুণফল থেকে পাওয়া যায়।
কোন বস্তুর কৌনিক ভরবেগ হল ঐ বস্তু গঠনকারী প্রত্যেকটি কণার কৌনিক ভরবেগের সমষ্টির সমান। 
কোন অক্ষের সাপেক্ষে ঘূর্নায়মান কোন দৃঢ় বস্তুর কৌণিক ভরবেগ, (formula_1), এর জড়তার ভ্রামক (formula_2) এবং কৌনিক বেগের (formula_3) গুণফল থেকে পাওয়া যায়
গ্রেট ব্লু হোল
গ্রেট ব্লু হোল বেলিজ উপকূলে অবস্থিত একটি বৃহৎ সমুদ্রগর্ভস্থ গর্ত। ব্লু হোলগুলো মূলত একটি বিশাল কেভ নেটওয়ার্কের প্রবেশদ্বার। বেলিজের বেরিয়ার রিফ রিজার্ভ সিস্টেম অবস্থিত, এটি বেলিজ সিটি থেকে প্রায় ৬০ মাইল দূরে। এটিকে বিশ্বের বৃহত্তম সমুদ্র গর্ত হিসাবে বিশ্বাস করা হয়। এটির আকৃতির বৃত্তাকার, ব্যাসার্ধ ৩০০ মিটার (৯৮৪ ফুট) এবং ১২৪ মিটার (৪০৭ ফুট) গভীরে। ধারনা করা হয় ৬৫ হাজার বছর আগে পৃথিবীতে শেষবারের মতো যখন বরফ রাজত্ব করছে, পৃথিবীর সব পানি জমে জমে জড়ো হয়েছিল মেরু অঞ্চলে। সমুদ্রপৃষ্ঠও তাই তখন ছিল এখনকার চেয়ে অনেক নিচুতে। বেলিজে তখন সমুদ্রপৃষ্ঠ ছিল এখনকার চেয়েও আরো ১৫০ মিটার নিচুতে। তখন ক্যালসিয়াম কার্বনেট জাতীয় পদার্থ জমে তৈরি হয় পাথর। আর সেই পাথর দিয়ে সৃষ্টি হয় কেভের বিশাল কাঠামো। কিন্তু যখন বরফ আবার গলতে শুরু করে, সাগরের পানির উচ্চতাও বাড়তে শুরু করল। পানির নিচে ডুবে যায় সেই কাঠামো। মোটামুটি আজ থেকে ১০ হাজার বছর আগে পুরো কেভ নেটওয়ার্কই একেবারে পানির নিচে ডুবে যায়। আর তখনই কয়েক জায়গার পাথর ভেঙে সৃষ্টি হয় এই ব্লু হোলগুলো।
এটি খুব পর্যটক প্রিয়, এই জায়গায় দেখার হচ্ছে স্কুবা কতিপয় জলজ প্রাণী, যারা অতল গভীরে থাকে। নানা বিরল প্রজাতির প্রচুর প্রাণী এবং ফরম যা শুধুমাত্র এই স্থানে পাওয়া যায়।
অ্যান্ডি রুবিন
অ্যান্ডি রুবিন () ডেঞ্জার ইন. এবং অ্যানড্রয়েড ইন. এর সহ-প্রতিষ্ঠাতা এবং সাবেক প্রধান নির্বাহী কর্মকর্তা। বর্তমানে তিনি গুগলের মোবাইল এবং ডিজিটাল কনটেন্ট বিভাগের সিনিয়র ভাইস প্রেসিডেন্ট হিসাবে আছেন যেখানে তিনি অ্যান্ড্রয়েড এবং ওপেন সোর্স অপারেটিং সিস্টেমের ডেভেলপমেন্ট কাজ করেন। তার আবিস্কারের জন্য তার নামে চারটি পেটেন্ট আছে। অ্যানড্রয়েড সফটওয়্যারটি তৈরির ধারণা কম্পিউটার প্রকৌশলী অ্যান্ডি রুবিনের, তাই তাকে অ্যানড্রয়েডের সহ-উদ্ভাবক বলা হয়।
তার জন্ম যুক্তরাষ্ট্রের নিউ ইয়র্কে। তার বাবা ছিলেন একজন মনোবিজ্ঞানীর যিনি পরে প্রযুক্তিপণ্য বিক্রির একটি প্রতিষ্ঠান চালু করে। অ্যান্ডি রুবিন চাকরিজীবন শুরু করেন বিশ্বখ্যাত কম্পানি অ্যাপলে। সেখানে কাজ করতেন প্রকৌশল বিভাগে। পরে চাকরি ছেড়ে চেষ্টা করেন নিজে কিছু করার। একসময় ঘরে বসে তৈরি করেন হ্যান্ডহেল্ড ডিভাইস 'ম্যাজিক ক্যাপ'। এটি খুব বেশি জনপ্রিয়তা পায়নি। পরে আরো কয়েকজনকে সঙ্গে নিয়ে প্রতিষ্ঠা করেন 'আর্টেমিস রিসার্চ'। প্রতিষ্ঠানটি ওয়েব টিভি নিয়ে কাজ করত। এখানেও মন টেকেনি তাঁর। দাঁড় করালেন 'ডেঞ্জার' নামের আরেকটি প্রতিষ্ঠান। পরে এখান থেকেই অ্যান্ডি ২০০৩ সালে তৈরি করেন নতুন প্রযুক্তি অ্যানড্রয়েড।
.ইট
.ইট () ইতালির জন্য প্রদত্ত ইন্টারনেট কাউন্ট্রি কোড টপ-লেভেল ডোমেন (সিসিটিএলডি)।
দ্বিতীয় স্তরের ডোমেইন পর্যাপ্ত সংরক্ষিত আছে, উদাহরণস্বরূপ, ডোমেন নামগুলো Italy.it বা অন্যান্য নামগুলি যেগুলি ইতালি ভৌগোলিক এলাকা নির্দেশক।
সূরা আল-আনফাল
আল আনফাল (আরবি ভাষায়: الأنفال) মুসলমানদের ধর্মীয় গ্রন্থ কুরআনের ৮ নম্বর সূরা, এর আয়াত সংখ্যা ৭৫ টি । আল আনফাল সূরাটি মদিনায় অবতীর্ণ হয়েছে।
এ সূরাটি দ্বিতীয় হিজরীতে বদর যুদ্ধের পর নাযিল হয়। ইসলাম ও কুফরের মধ্যে সংঘটিত এ প্রথম যুদ্ধের ওপর এতে বিস্তারিত পর্যালোচনা করা হয়েছে ।
সূরা আল আনফাল আয়াতসমূহের সম্পূর্ণ অনুবাদ দেখুন।
চ্যানেল টুয়েন্টিফোর
চ্যানেল টুয়েন্টিফোর একটি উপগ্রহ-ভিত্তিক বাংলা ভাষার টেলিভিশন চ্যানেল। ২০১২ সালের ২৪ মে বৃহস্পতিবার, আনুষ্ঠানিকভাবে যাত্রা শুরু করে এই চ্যানেলটি।
চ্যানেলটি প্রথম বছর নাটক, ছায়াছবি, সংবাদ এবং তথ্য ও সংবাদভিত্তিক অনুষ্ঠান সম্প্রচার করে ছিল। ২০১৩ সালে সাভারের রানা প্লাজায় পোশাক কারাখান ধসে সহস্রাধিক মৃত্যুর ঘটনা কাভার করতে গিয়ে চ্যানেলটি দর্শকদের কাছে ব্যাপক গ্রহণযোগ্যতা পায়। এরপর মিশ্র চ্যানেল (বিনোদন ও খবর) থেকে ২৪ঘন্টার সংবাদ চ্যানেল হিসেবে যাত্রা শুরু করে।সকাল ৭টা থেকে রাত দেড়টা পর্যন্ত সরাসরি সংবাদ পরিবেশিত হয়। এছাড়া তাৎক্ষনিক সংবাদ, স্ক্রল সংবাদ ঘটনার সাথে সাথেই প্রদান করা হয়।
এছাড়া রয়েছে আলাদা আলাদা বিশেষ বুলেটিন। যেমন মফস্বল খবরাখবর নিয়ে দেশ টুয়েন্টিফোর (সকাল সাড়ে সাতটা, সাড়ে ১১টা এবং সন্ধ্যা ৬টা), খেলাধুলার খবর নিয়ে স্পোর্টস টুয়েন্টিফোর (সকাল সাড়ে ৮টা, দুপুর ৩টা এবং রাত ৮টা), ব্যবসা বাণিজ্যের খবর (সকাল সাড়ে দশটা, বেলা সাড়ে তিনটা এবং রাত সাড়ে ৯টা)। বিনোদন জগত এবং লাইফস্টাইলের খবর নিয়ে সকাল ৮টা ও রাত ১১টায় হয় কালার্স টুয়েন্টিফোর প্রচারিত হয়।
প্রাইম নিউজ হয় সকাল ৭টা, সকাল ৯টা, সকাল ১০টা, সকাল ১১টা, দুপুর ১২টা, বেলা ২টা, বেলা ৪টা, সন্ধ্যা সাতটা, রাত ১০টা, রাত সাড়ে ১২টায়।
টকশো ভিত্তিক অনুষ্ঠান হল মুক্তবাক, মুক্তকণ্ঠ এবং সারাবাংলা।
জাতিসংঘ সাধারণ পরিষদের পর্যবেক্ষক
জাতিসংঘের ১৯৩টি সদস্য রাষ্ট্র ছাড়াও আরো অসংখ্য আন্তর্জাতিক সংস্থা, সংঘ ও রাষ্ট্র রয়েছে যাদেরকে "পর্যবেক্ষক" হিসেবে মর্যাদা দেয়া হয়।
বর্তমানে দুটি রাষ্ট্রকে জাতিসংঘের অ-সদস্য পর্যবেক্ষক রাষ্ট্র হিসেবে মর্যাদা দেয়া হয়ঃ
ইন্দ্র কুমার গুজরাল
ইন্দর কুমার গুজরাল, (৪ ডিসেম্বর ১৯১৯ - ৩০ নভেম্বর ২০১২), যিনি আই. কে. গুজরাল নামে সমধিক পরিচিত, একজন ভারতীয় রাজনীতিবিদ যিনি ১৯৯৭ খ্রিস্টাব্দের এপ্রিল মাস থেকে ১৯৯৮ খ্রিস্টাব্দের মার্চ মাস পর্যন্ত ভারতের দ্বাদশ প্রধানমন্ত্রী হিসেবে দায়িত্ব পালন করেন। তিনি "গুজরাল তত্ত্ব" আখ্যায়িত পাঁচ দফা নীতিমালার জন্য প্রসিদ্ধ ছিলেন যার উদ্দীষ্ট ছিল প্রতিবেশী দেশসমূহের সঙ্গে সুসম্পর্ক গঠন ও বজায় রাখা। ১৯৯৬-৯৭ খ্রীস্টাব্দ মেয়াদে ভারতের পররাষ্ট্র মন্ত্রী হিসেবে দায়ত্বপালন কালে তিনি এই তত্ত্ব প্রচার করেন। তিনি একই সঙ্গে ধীশক্তি ও মানবতাবোধের জন্য রাজনৈতিক মহলে প্রিয়ভাজন হয়েছিলেন।
২০১২ খ্রীস্টাব্দের ৩০ নভেম্বর তারিখে তাঁর মৃত্যু হয়। ২রা ডিসেম্বর ২০১২ তারিখে দিল্লীতে রাষ্ট্রীয় মর্যাদায় তাঁর শেষকৃত্য সম্পাদিত হয়। মৃত্যুকালে তাঁর বয়স হয়েছিল ৯২ বৎসর।
বিপিন বিহারী ভট্টাচার্য্য
ওস্তাদ বিপিন বিহারী ভট্টাচার্য্য (১৫ ফেব্রুয়ারি ১৮৯৫ - ২৮ মার্চ ১৯৮৮) বাংলাদেশের একজন সঙ্গীতজ্ঞ ও শিল্পী। মূলতঃ হিন্দু শাস্ত্রীয় কীর্তন ও উচ্চাঙ্গ সঙ্গীতে তিনি একজন প্রতিথযশা গায়ক হিসেবে পরিচিত ছিলেন।
বিপিন বিহারী ভট্টাচার্য্যের জন্ম ১৮৯৫ সালের ১৫ ফেব্রুয়ারি তারিখে মৌলভীবাজার জেলার বাসুদেবশ্রী মৌজার মিরপুর গ্রামে। তাঁর পিতার নাম পন্ডিত বিরাজ নাথ ভট্টাচার্য্য; তিনি হিন্দু ধর্মীয় শাস্ত্রের একজন পন্ডিত হিসেবে পরিচিত ছিলেন। তাঁদের আদি নিবাস ছিলো হবিগঞ্জ জেলার মান্দারকান্দি গ্রামে যদিও তার পূর্ব-পুরুষরা ১৮৪০ সালের পর থেকেই মৌলভীবাজার জেলায় এসে বসবাস করছিলেন। ।
বিপিন বিহারীর কর্মজীবন শুরু হয় শিক্ষকতার মাধ্যমে। ১৯১৭ সালে পারিবারিক অর্থিক সমস্যার কারণে তিনি মৌলভীবাজার জেলার রাজনগর উপজেলার করিমপুর চা বাগানএর প্রাথমিক বিদ্যালয়ের একমাত্র শিক্ষক হিসেবে তার কর্মজীবন শুরু করেন।
তিনি বাল্যকাল থেকেই সংগীতের চর্চা শুরু করেন। তাঁর সংগীত গুরুদের মধ্যে অন্যতম হলেন ওস্তাদ ব্রজেন্দ্র কিশোর রায় চৌধুরী, ওস্তাদ নবদ্বীপ চন্দ্র ব্রজবাসী, ওস্তাদ কাদের বক্স ও ওস্তাদ মীর কাসিম আলী খান। তিনি প্রধানত বিভিন্ন দরবারে সংগীত পরিবেশন করে সুনাম অর্জন করেন। এছাড়াও তিনি গৌহাটি ও সিলেট বেতারের তালিকাভূক্ত সংগীত শিল্পী ও পরিচালক ছিলেন।
বিপিন বিহারী ভট্টাচার্য্য ১৯৮৮ সালের ২৮ মার্চ তারিখে সিলেট জেলার কাজলশাহ এলাকায় অবস্থিত তার নিজ বাস ভবনে পরলোক গমন করেন।
অর্পিত সম্পত্তি প্রত্যর্পণ আইন ২০০১
বাংলাদেশের অর্পিত সম্পত্তি প্রত্যর্পণ আইন ২০০১ অনুসারে ১৯৬৫ খ্রিস্টাব্দ থেকে ১৯৬৯ খ্রিস্টাব্দের ১৬ ফেব্রুয়ারি তারিখ পর্যন্ত যেসব পাকিস্তানী নাগরিক পূর্ব পাকিস্তান অর্থাৎ বর্তমান বাংলাদেশ ছেড়ে ভারতে চলে গিয়েছিলেন এবং তাঁদের স্থাবর সম্পত্তি যা পাকিস্তান আমলে 'শত্রু সম্পত্তি' ও বাংলাদেশ আমলে 'অর্পিত সম্পত্তি' নামে অভিহিত হয়েছিল, তা ফেরৎ পেতে পারেন। এই আইনের ২০০১ খ্রিস্টাব্দে প্রথমবার এবং ২০১২ খ্রিস্টাব্দে দ্বিতীয়বারের মতো সংশোধিত হয়। সংশোধিত আইনের ৯ক ধারা অণুযায়ী সরকারী গেজেটে মৌজাভিত্তিক জেলাওয়ারি তালিকা প্রকাশের পর কোন ব্যক্তি বা প্রতিষ্ঠান নিজেকে অর্পিত সম্পত্তির দাবিদার মনে করলে, তার দাবির সমর্থনে প্রয়োজনীয় প্রমাণাদিসহ সরকারি গেজেট প্রকাশের ৩০০দিনের মধ্যে সংশ্লিষ্ট জেলা কমিটির সভাপতি অথবা ট্রাইব্যুনালে উক্ত সম্পত্তি অবমুক্তির জন্য আবেদন করতে পারবেন।
অর্পিত সম্পত্তি প্রত্যর্পণ আইনের তফশিলে এমন বহু সম্পত্তি অন্তর্ভুক্ত ছিল যা কখনোই অর্পিত সম্পত্তি ছিল না। ফলে হাজার হাজার মানুষকে হয়রানির মুখোমুখি হতে হয়। সাধারণ মানুষের দাবীর মুখে সরকার আইনের "খ" তফশিলটি বাতিল করে।
১৯৬৫ খ্রিস্টাব্দে পাকিস্তান-ভারত যুদ্ধের পর 'ডিফেন্স অব পাকিস্তান রুলস, ১৯৬৫' জারি করা হয়। এই বিধিমালা অনুসারে ওই ১৯৬৫ খ্রিস্টাব্দের ৯ সেপ্টেম্বর থেকে ১৯৬৯ খ্রিস্টাব্দের ১৬ ফেব্রুয়ারি তারিখ পর্যন্ত যেসব নাগরিক পাকিস্তান ত্যাগ করে ভারতে চলে যায়, তাদের পরিত্যাক্ত সম্পত্তি 'শত্রু সম্পত্তি' হিসেবে তালিকাভুক্ত হয়। ১৯৭১-এ বাংলাদেশ প্রতিষ্ঠার পর, ১৯৭৪ খ্রীস্টাব্দে 'শত্রু সম্পত্তির' নাম পরিবর্তন করে 'অর্পিত সম্পত্তি' রাখা হয়। এই সব আর্পিত সম্পত্তি মূল মালিক বা তদীয় বৈধ উত্তরাধিকারীর কাছে ফিরিয়ে দেয়ার লক্ষ্য নিয়ে ২০০১ খ্রিস্টাব্দে অর্পিত সম্পত্তি প্রত্যর্পণ আইন, ২০০১' প্রণয়ন করা হয়। তবে তা বাস্তবায়নের জণ্য প্রয়োজনীয় বিধিমালা জারী না করায় আইন অনুসারে দীর্ঘকাল কোনোরূপ ব্যবস্থা গ্রহণ করা সম্নিভব হয় নি।
২০১১ খ্রীস্টাব্দের ১১ ডিসেম্বর 'অর্পিত সম্পত্তি প্রত্যর্পণ (সংশোধন) আইন, ২০১১ বাংলাদেশের জাতীয় সংসদে গৃহীত হয়।
২০১২ খ্রীস্টাব্দের ২১ মে তারিকে 'অর্পিত সম্পত্তি প্রত্যর্পণ (সংশোধন) আইন, ২০১১ বাংলাদেশের জাতীয় সংসদে গৃহীত হয়। এই আইনের ১৩ ধারার ভাষ্য এই যে, "অর্পিত সম্পত্তি প্রত্যর্পণ (সংশোধন) আইন, ২০১১ কার্যকর হইবার ৩০০ (তিনশত)] দিনের মধ্যে সরকার এই ধারার বিধান অণুযায়ী ‘ক’ ও ‘খ’ তফসিলে বর্ণিত অর্পিত সম্পত্তির মৌজা ভিত্তিক উপজেলা বা থানা বা] জেলাওয়ারী তালিকা প্রস্ত্তত করিয়া সরকারি গেজেটে প্রজ্ঞাপন দ্বারা প্রকাশ করিবে।"
২০১২ খ্রিস্টাব্দের ২ মে তারিখে এস. আর. ও. নম্বর ১০৭-এর মাধ্যমে সরকার কর্তৃক "অর্পিত সম্পত্তি অবমুক্তি বিধিমালা" জারী করা হয়। এই বিধিমালা অণুযায়ী কোন ব্যক্তি বা প্রতিষ্ঠান নিজেকে অর্পিত সম্পত্তি হিসাবে গেজেটে প্রকাশিত জমির প্রকৃত দাবিদার মনে করলে, তার দাবির সমর্থনে প্রয়োজনীয় প্রমাণাদিসহ সরকারি গেজেট প্রকাশের ৩০০দিনের মধ্যে সংশ্লিষ্ট জেলা কমিটির সভাপতি বরাবরে আবেদন করতে পারেন।
১০ অক্টোবর ২০১৩ তারিখে একটি সরকারী বিজ্ঝপ্তি প্রকাশের মাধ্যমে বিতর্কিত "খ" তফশিলটি বাতিল করা হয়। অর্পিত সম্পত্তি প্রত্যর্পণ আইনের "খ" তফশিলে এমন অনেক সম্পত্তি অন্তর্ভুক্ত ছিল যা কখনোই অর্পিত সম্পত্তি ছিল না। ফলে হাজার হাজার মানুষকে হয়রানির মুখোমুখি হতে হয় এবং এই তফশিল সংশোধনের দাবী ওঠে। ভুক্তভোগী মানুষের দাবীর মুখে সরকার আইনের "খ" তফশিলটি বাতিল করার উদ্দেশ্য নিয়ে সংসদে অর্পিত সম্পত্তি প্রত্যর্পণ আইন (২য় সংশোধন), ২০১৩ উপস্থাপন ও পাস করা হয়। এই সংশোধনী আইনের মাধ্যমে মূল আইনের ২৮ ধারা যথাযথভাবে সম্প্রসারণ করা হয়।
থান্ডারবোল্ট
থান্ডারবোল্ট (লাইটপিক) প্রযুক্তি ইন্টেল কর্পোরেশনের আবিষ্কৃত এক্সপানশন বাস। ২০১১ সালের ২৪ ফেব্রুয়ারি অ্যাপলের ম্যাকবুক প্রো ল্যাপটপে প্রথম এই প্রযুক্তি ব্যবহৃত হয়।
থান্ডারবোল্ট কন্ট্রোলারসমূহ:
চন্দ্রনাথ পাহাড়
সীতাকুণ্ড পাহাড় হিমালয় হতে বিচ্ছিন্ন হিমালয়ের পূর্বাঞ্চলীয় অংশ। এই পাহাড়টি হিমালয়ের দক্ষিণ ও দক্ষিণ-পূর্ব দিক ঘুরে ভারতের আসাম এবং ত্রিপুরা রাজ্যের মধ্য দিয়ে ফেনী নদী পার হয়ে চট্টগ্রামের সঙ্গে মিশেছে। চট্টগ্রাম অংশে ফেনী নদী থেকে চট্টগ্রাম শহর পর্যন্ত এর দৈর্ঘ্য প্রায় ৭০ কিলোমিটার। এই পাহাড়ের পাদদেশে নির্মিত হয়েছে সীতাকুণ্ড ইকো পার্ক।
সীতাকুণ্ড শহরের পূর্বে অবস্থিত চন্দ্রনাথ শৃঙ্গ প্রায় ১০২০ফুট (প্রায়) অথবা (৩১০ মিটার) উঁচু এবং চট্টগ্রাম জেলার সর্বোচ্চ স্থান। রাজবাড়ি টিলার উচ্চতা ৮৮৯ ফুট এবং সাজিঢালার উচ্চতা ৮০১ ফুট। চট্টগ্রাম শহরের কাছাকাছি এসে এই পাহাড়ের উচ্চতা অনেক কমে এসেছে। চট্টগ্রাম শহরের উপকন্ঠে বাটালি হিলের উচ্চতা ২৮০ ফুট এবং শহর থেকে সামান্য উত্তরে নঙ্গরখানা ২৯৮ ফুট উঁচু।
এখানে রয়েছে সহস্রধারা আর সুপ্তধারা নামের দুটি জলপ্রপাত। মীরসরাই অংশে রয়েছে খৈয়াছড়া, হরিণমারা, হাটুভাঙ্গা, নাপিত্তাছড়া, বাঘবিয়ানী, বোয়ালিয়া, অমরমানিক্যসহ আরো অনেক অনেক ঝর্ণা ও জলপ্রপাত। পূর্বদিকে এই পাহাড় থেকে উৎসারিত হয়ে কয়েকটি ঝর্ণা তথা খাল হালদা নদীতে গিয়ে মিলিত হয়েছে। এর মাঝে গজারিয়া, বারমাসিয়া, ফটিকছড়ি, হারুয়ালছড়ি এবং বোয়ালিয়া অন্যতম। পশ্চিম দিকে মহামায়া, মিঠাছড়া সহ আরো কয়েকটি ছড়া ও ঝর্ণা বঙ্গোপসাগরে পতিত হয়েছে। বর্তমানে মহামায়া ছড়ার উপর একটি রাবার ড্যাম নির্মিত হয়েছে। এই লেক দেশের দ্বিতীয় বৃহত্তম কৃত্রিম লেক, তাছাড়া নীলাম্বর হ্রদ নামে একটি মনোরম লেক এই পাহাড়ের পাদদেশে অবস্থিত।
এনামুল হক (দ্ব্যর্থতা নিরসন)
এনামুল হক, নামে বাংলা উইকিপিডিয়াতে যে নিবন্ধসমূহ রয়েছে:
এনামুল হক বিজয়
এনামুল হক (জন্ম: ১৬ ডিসেম্বর, ১৯৯২) একজন বাংলাদেশী ক্রিকেটার, উইকেট-রক্ষক এবং ডানহাতি ব্যাটসম্যান। ২০১২ সালের ৩০শে নভেম্বর ২০১২-১৩ মৌসুমের ওয়েস্ট-ইন্ডিজ ও বাংলাদেশের মধ্যকার ওয়ানডে সিরিজের মাধ্যমে তার ওডিআই অভিষেক হয়। ওয়ানডে ক্যারিয়ারের দ্বিতীয় ম্যাচেই তিনি পূর্ণ করেছেন আন্তর্জাতিক ক্যারিয়ারের প্রথম শতক। এছাড়া অস্ট্রেলিয়াতে অনুষ্ঠিত "আইসিসি ২০১২ অনূর্ধ্ব-১৯ বিশ্বকাপে" বাংলাদেশ অনূর্ধ্ব-১৯ ক্রিকেট দলের অধিনায়ক ছিলেন তিনি। ২০১২ অনূর্ধ্ব-১৯ বিশ্বকাপের সর্বোচ্চ রান সংগ্রাহকও ছিলেন তিনি।
বিজয়ের ২০০৮ সালে গালেতে শ্রীলঙ্কা জাতীয় ক্রিকেট দলের বিরুদ্ধে টেস্ট ক্রিকেট অভিষেক হয়।
বিজয়ের ২০১২ সালের ৩০ নভেম্বর ওয়েস্ট ইন্ডিজ দলের বিরুদ্ধে ওডিআই ক্রিকেটে অভিষেক হয়। ক্যারিয়ারের দ্বিতীয় ম্যাচেই সেঞ্চুরি করে প্রমাণ করেছিলেন নিজের সামর্থ্য। বাংলাদেশের পক্ষে ওডিআই ক্রিকেটে যৌথভাবে দ্রুততম এক হাজার রান সংগ্রাহক হলেন এনামুল হক বিজয়।
★আইসিসি ২০১২ অনূর্ধ্ব-১৯ বিশ্বকাপে ৬০.৮৩ গড়ে টুনার্মেন্টের সর্বোচ্চ রান (৩৬৫) করেন।
★ওডিআই ক্রিকেটে বাংলাদেশের পক্ষে যৌথভাবে দ্রুততম একহাজার রান সংগ্রাহক।
জিটিভি
জিটিভি একটি উপগ্রহ-ভিত্তিক বাংলা ভাষার টেলিভিশন চ্যানেল। ২০১২ সালের ১২ জুন, আনুষ্ঠানিকভাবে যাত্রা শুরু করে এই চ্যানেলটি। বাংলাদেশেল রাজধানী ঢাকার সেগুন বাগিচাতে চ্যানেলটির প্রধান কার্যালয় অবস্থিত। ২০১৪ সালে চ্যানেলটি ১৫৬ কোটি টাকায় ৬ বছরের জন্য বিসিবির সম্প্রচার সত্ত্ব কিনে নেয়।
এই চ্যানেলটি নাটক, সিনেমা, গানের অনুষ্ঠান, নাচের অনুষ্ঠান, টকশো সহ নানা অনুষ্ঠান প্রচার করে থাকে।
যুগল (বলবিদ্যা)
বলবিদ্যায় যুগল (English: ) অনেকগুলো বলের সমন্বয়ে গঠিত এমন একটি ব্যবস্থা যার একটি লব্ধি ভ্রামক রয়েছে কিন্তু কোন লব্ধি বল নেই। যুগলের ক্রিয়ায় কোন বস্তুতে ঘূBAbর্ণন সৃষ্টি হয় কিন্তু বস্তুটির কোন সরণ হয় না। যুগলের ক্রিয়ায় প্রাপ্ত লব্ধি ভ্রামককে টর্ক বলা হয়।
ইনডিপেনডেন্ট টেলিভিশন
ইন্ডিপেন্ডেন্ট টেলিভিশন একটি উপগ্রহ-ভিত্তিক বাংলা ভাষার টেলিভিশন চ্যানেল। এটির স্টুডিও ঢাকার তেজগাঁয়ে। এটি একটি সংবাদভিত্তিক চ্যানেল। মার্চ, ২০১০ সালে বাংলাদেশ সরকারের কাছ থেকে সম্প্রচারের জন্য আনুষ্ঠানিকভাবে লাইসেন্স পায়।
বাংলাদেশের সংবিধানের সংশোধনীসমূহ
বাংলাদেশের সংবিধান স্বাধীন ও সার্বভৌম বাংলাদেশ রাষ্ট্রের সর্বোচ্চ আইন। ১৯৭২ সালের ৪ঠা নভেম্বর তারিখে বাংলাদেশ গণপরিষদে (বর্তমানে জাতীয় সংসদ ) এই সংবিধান গৃহীত হয়, এবং একই বছরের ১৬ই ডিসেম্বর বা বাংলাদেশের বিজয় দিবসের প্রথম বার্ষিকী হতে এটি কার্যকর হয়। বাংলাদেশের সংবিধানের মোট ১৭ বার সংশোধন করা হয়েছে। তবে এসব সংশোধনীর মধ্যে প্রয়াত রাষ্ট্রপতি জিয়াউর রহমানের পঞ্চম সংশোধনী, হুসেইন মুহাম্মদ এরশাদের সপ্তম সংশোধনী, ত্রয়োদশ সংশোধনী এবং ষোড়শ সংশোধনী সুপ্রীম কোর্ট কর্তৃক বাতিল করা হয়েছ। এই সংবিধান সংশোধনের জন্য সংসদ সদস্যদের মোট সংখ্যার দুই-তৃতীয়াংশ ভোটের প্রয়োজন হয় যা সংবিধানের ১৪২ নং অনুচ্ছেদে বর্ণিত হয়েছে।
তবে সংবিধানের অনুচ্ছেদ ৭খ তে বলা হয়ছে সংবিধানের ১৪২ নং অনুচ্ছেদে যাই থাকুক না কেন, সংবিধানের প্রস্তাবনা, প্রথম ভাগের সকল অনুচ্ছেদ, দ্বিতীয় ভাগের সকল অনুচ্ছেদ, নবম-ক ভাগে বর্ণিত অনুচ্ছেদের বিধানবলী সাপেক্ষে তৃতীয় ভাগের সকল অনুচ্ছেদ এবং একাদশ ভাগের ১৫০ অনুচ্ছেদসহ সংবিধানের অন্যান্য মৌলিক কাঠামো সংক্রান্ত অনুচ্ছেদের বিধানাবলী সংযোজন, পরিবর্তন, প্রতিস্থাপন, রহিতকরণ কিংবা অন্য কোন পন্থায় সংশোধনের অযোগ্য হবে।